Correosen jakinarazpen administratiboak\nAdministrazio-jakinarazpenak eta jakinarazpen judizialak\nJaso izanaren legezko frogarekin, erakunde publikoentzako zerbitzu esklusiboa.\nEskatu kudeaketa gehigarria bidalketa baten entrega edo itzulketa baten onarpena baino lehen.\nErregistratu eta identifikatu bidaltzen dituzun jakinarazpenen bidalketak.\nEman alta hartzaileen taldeari eskuz edo fitxategi bat kargatuta helbideekin, eta gehitu nahi dituzun zerbitzu gehigarriak.\nEgin ordainketa bankuko txartelarekin, PayPal-ekin edo Correoseko edozein bulegotan.\nAurreikusi eta inprimatu zure ziurtagiriak identifikatzen dituzten etiketak, baita bidalketen zerrenda ere. \nErregistratu eta identifikatu bidaltzen dituzun jakinarazpenen bidalketak.\nEman alta hartzaileen taldeari eskuz edo fitxategi bat kargatuta helbideekin, eta gehitu nahi dituzun zerbitzu gehigarriak.\nEgin ordainketa bankuko txartelarekin, PayPal-ekin edo Correoseko edozein bulegotan.\nAurreikusi eta inprimatu zure ziurtagiriak identifikatzen dituzten etiketak, baita bidalketen zerrenda ere.\nHori bai, jakinarazpena neurri hauetara doitu behar da:\nNahikoa da jakinarazpenak ekartzearekin gure bulego batera:\n16:00ak baino lehen arratsaldeko txanda duten bulegoetan, eta 14:30ak baino lehen goizeko txanda soilik duten bulegoetan.\nGogoan izan bidalketaren aurrealdean “Jakinarazpena” gisa produktua identifikatzen duen etiketa bat egon behar dela, eta, horren azpian, tamaina txikiagoko karakteretan, dagokion ekintza (zitazioa, errekerimendua, ebazpena) eta “Espediente zk.” oharra edo jakinarazten den ekintza identifikatzen duen beste adierazpen bat.\nBidalketa bakoitza barra-kode bat duen etiketa itsasgarri batekin identifikatuko da.\nBestela, bidali iezaguzu fitxategi elektroniko bidez:\nAukera dago bidalketa masiboetarako igorle eta hartzaile ezberdinen artean hautatu ahal izatea.\nDokumentuak erkatzeko aukera dugu, entrega-frogaren legezko baliozkotasuna ikusi ahal izateko, doan eta ordenagailuaren bidez. Horretarako, egiaztapen-kode segurua (EKS) erabiliko da. Kode horren bitartez, elektronikoki sinatutako dokumenturako sarbidea izango duzu, dituen sinaduren eta dagozkien denbora-zigiluen osotasuna eta egiazkotasuna ziurtatu ahal izateko.\nFalta den gauza bakarra da nora eraman behar dugun esatea; Correosen arduratuko gara bere helmugara eramateaz:\nHartzailearen edo baimendutako pertsonaren sinadurarekin soilik egiten den bidalketen %93ren entrega 3 egun naturaletan, eremu nazional osoan.\nGainera, gure administrazio-jakinarazpenek administrazio publikoen administrazio-prozedura erkidearen 39/2015 Legean ezarritako eskakizunak betetzen dituzte.\nBidalketek hartu-agiria edo PEE izan behar dute, jaso izanaren froga fede-emailearen baldintza betetzeko.\nBidalketek etxeko bigarren entrega-saiakera bat izan behar dute, lehen saiakerako ordua ez den beste une batean. Bi saiakeretan entrega ezin bada burutu, Jakinarazpenak zerrendan jarriko ditugu, ezarritako 7 egun naturaleko epean. Gainera, iritsiera-abisu bat utziko dugu hartzailearen postontzian; bertan, zein bulegoetan dagoen, zenbat denboraz egongo den eta bigarren entrega-saiakerari buruzko inguruabarrak azalduko dira.\nEz da egingo bigarren entrega-saiakera bat interesdunak edo haren ordezkariak Jakinarazpena ukatu badu, helbidea okerra bada, edo hartzailea ezezaguna bada, hil bada edo entrega egitea saihesten duen egoera antzekoren batean.\nCorreoseko langileak beti adierazi beharko du bere sinadura eta identifikazio zenbakia, hala balegokio, jakinarazpenarekin eta iritsi izanaren abisuarekin batera doan hartu-agirian.\nJakinarazpen guztien kontrola eta jarraipena egin daiteke, doan, gure bidalketa-bilatzailearekin.


Programa eta Ekintzen Arbela - Meta\nPrograma eta Ekintzen Arbela\nThis page is a translated version of the page Programs & Events Dashboard and the translation is 53% complete.\nKudeatu Wikimediako programak eta egin erraz haien jarraipena toki bakar batetik\nPrograma & Ekintzen Arbela wiki programak eta ekintzak kudeatzen laguntzeko tresna da.\nDemagun wiki programa bat dagoela, adibidez, eduki jakin bat hobetzeko, edo wiki ekintza bat, adibidez, herriko kultur etxe batean. Bata izan edo bestea, arbelak ondorengoa emango dizu:\nParte-hartzaileek izena eman ahal izateko botoi bat, programan hasiko direla adierazteko.\nAntolatzaileek jarraipen bat egiteko bitartekoak, programa baten emaitza neurtu eta txosten bat sortzeko.\nArbela Wikimedia Fundazioko prestakuntza moduluen kokapen nagusia da, adibidez, jazarpenari aurre egiteari edo ekintzak seguru mantentzeari buruzkoenak. Ezagutu gehiago modulu horiei buruz.\n1 Nori zuzentzen zaio tresna hau?\n2.1 Jarraibideak urratsez urrats\n2.2 Maiz egindako galderak\n2.3 Hitzen glosarioa\n3 Ereduzko erabilera kasuak\n4 Wiki berri batean edizio automatikoak gaitu\n5 Berriak eta azken aldaketak\n7 Garapen teknikoa\nNori zuzentzen zaio tresna hau?\nAurkitu tresna hemen: https://outreachdashboard.wmflabs.org/.\nTresnaren hiru erabiltzaile mota nagusi daude: programa-antolatzaileak, programako parte-hartzaileak, eta ikusleak. Antolatzaileek ekintza orri bat prestatuko dute, eta programan parte-hartzaile gisa izena ematera gonbidatuko diete Wikimedian kontu bat dutenei. Izena eman ondoren, parte-hartzaileek ez dute ekintza orri nagusira itzuli beharko segur aski. Antolatzaile asko behin itzuliko dira ekintza orrira programa behin amaituta emaitzaren txostena biltzeko. Ikusleak dira parte-hartzaile izan gabe programen emaitzei begiratzen dieten erabiltzaileak.\nAntolatzaileek tresnaren bitartez ekintza orri bat sortzen dute. Tresnak programa bati buruzko informazio multzo bat partekatzeko modua ematen die antolatzaileei.\nAntolatzaileek, gainera, erabiltzaile eskubide bereziak dituzte hainbat gauza egiteko, adibidez, programa batetik erabiltzaileak eskuz gehitu edo kentzeko, ekintza orrian izen-ematea hasi eta ixteko, eta emaitza txostenak sortzeko.\nAntolatzaileak izan daitezke:\nHezitzaileak, beren ikasketa programan Wikipedia erabiltzen hasi eta edukiak editatzen ikasleek daramaten erritmoa gainbegiratu nahi dutenak.\nIgotako edukiak eta edizioak gainbegiratu nahi dituzten GLAM ekintzen antolatzaileak.\nEkintza bat (adibidez, editatoi bat) kudeatzen ari diren Wikipediako kideak.\nEdonor, parte-hartzaile talde batek edukiak editatzen daraman erritmoa gainbegiratzeko arbela erabili nahi duenean.\n(Segur aski badaude erabiltzaile kasu gehiago ere, mesedez gehitu)\nParte-hartzaileek programa bateko partaide gisa eman dezakete izena. Parte-hartzaile ugarik hori baino ez dute egingo, nahiz eta antolatzaileak horretara bultzatuta parte-hartzaileek ekintza orria programako lankideekin lankidetzan aritzeko oinarritzat erabil dezaketen.\nPrograma batean kontua nola sortu orri honetan azaltzen da.\nAntolatzaileek, parte-hartzaileek eta inplikaziorik gabeko hirugarrenek arbela bisita dezakete emaitza txostenak ikusteko.\nUne honetan, ez dago ezaugarri berezirik txosten bat pribatu egiteko.\nJarraibideak urratsez urrats\nArbela nola erabiltzen den urratsez urrats ezagutzeko, ikus Nola erabili arbela\nIkus mesedez Programa eta Ekintzen Arbela/Maiz Egindako Galderak\nLagungarria da programa eta ekintzei buruz hitz egitean ohiko hizkera erabiltzea. Wikimedia proiektuak kudeatzen dituen edonorentzat erabilgarria izango da kontzeptu tekniko hauek ikastea:\nArbela tresna honen izena da.\nPrograma arbelaz jarraipena egingo zaion edozein wikiproiektu da.\nEkintza orria arbeleko orri nagusia da; parte-hartzaileek bertan ematen dute izena ekintzetarako. Arbel honetan, ekintza orriari, batzuetan, "programa orri" ere deitzen zaio orokorrago, programa guztiek ez baitute aurrez aurreko ekintzarik. Facebook eta meetup.com aplikazioek, adibidez, "ekintza orria" izendapena darabilte; bada, tresna honek horren baliokidea sortzen du.\nAntolatzailea ekintza orri berri bat jartzen duen pertsona da. Pertsona horrek eskubide teknikoak ditu sortutako ekintza orria kontrolatzeko.\nBideratzailea ekintza orria kontrolatzeko eskubide tekniko batzuk dituen laguntzailea da. Antolatzailea da ekintza orriaren "jabea", eta ez bideratzailea.\nParte-hartzaileek ekintza orrian emango dute izena, programa batean parte hartuko dutela jakinarazteko.\nKanpaina bat elkarrekin taldekatutako programa indibidualen multzoa da. Antolatzaileak arbeleko programa bakoitza kudeatzen du, eta kanpaina batek programa sorta bat izango du.\nKanpaina-antolatzaile bat programa sorta bat elkartzen duen kategoria kudeatzen duen pertsona da. Pertsona honek txosten kolektiboak ere sor ditzake, kanpainako programa guztiei buruzkoa, adibidez.\nIkusle bat arbeleko txostenetara sartzen den edonor da. Ikusleen artean goiko rol guztiak biltzen dira, baita inplikaziorik gabe programako informazioa ikusi besterik ez nahi duten hirugarrenak ere. Adibidez, Wikimedia Fundazioko pertsonek datuak behatzen dituzte, era guztietako ikerketa erakundeek egiten duten bezala. Wikimedia komunitatean egin ohi den bezala, lehenetsitako praktika datu gehienak plazaratzea da.\nEreduzko erabilera kasuak\nKasu guztietan, programako parte-hartzaileek izena emateko eta programa emaitzen neurketaren txostena lortzeko erabiltzen da.\nHona hemen erabilera kasu batzuen adibideak:\nWikilankide batek aurrez aurreko topaketa bat antolatu du, eta jende guztiari gonbidatu dio elkarrekin Wikimedia proiektuetan ekarpenak egitera. Ekintzan, koordinatzaileak bertaratuei "sortu kontua" botoian klikatuz izena emateko eskatuko die. Ekintzaren ondoren, emaitza txostena begiratuko du. Txostenak zerrendatu egingo ditu "hasi saioa" botoia klikatutako erabiltzaile guztiak, egin dutenaren deskribapena ondoan duela: Wikipediako aldaketak, Commonsera igotako fitxategiak edo edozein hizkuntzatako edozein wikiproiektutako beste edozer. Txostenak, gainera, parte-hartzaile guztiek orotara egindako ekarpenak bilduko ditu. Txosten batek, adibidez, adieraz dezake "Ekintzan 10 pertsonak eman dute izena. Ekintzak iraun bitartean, taldeak 60 edizio egin ditu Euskarazko Wikipediako 8 artikulutan".\nLiburutegi bateko Wikipedia bilkura baten ordez, eskola batean antolatutako antzeko bilkura bat antolatuko da ikasleen klase batean. Ikasle guztiek eman dute izena programan parte hartzeko. Klasea wikiproiektutan aritu da klaseak iraun bitartean. Bukaeran, irakasleak emaitza txostena aztertuko du proiektuan ikasleek agertutako lan inplikazioa ezagutzeko.\nEkintza askotako kanpaina bat proposatu da, eta Wikipedia artikulu mota jakin bat editatzeko hilabete bat izendatu da. Edozein tokitako edozein programa-antolatzailek kudea dezake bere ekintza, eta bere ekintza kanpainako beste ekintzekin batera zerrendatu eta egin daiteke. Ekintza indibidualen koordinatzailearen ikuspegitik, arbela edozein wikitopaketa bezala kudeatzen da. Kanpaina-koordinatzailearen ikuspegitik, kanpaina sortako tokian tokiko programa guztiak elkarrekin taldeka daitezke neurketa txosten kolektibo bat sortzeko: kanpaina sortako ekintza guztien emaitzen batura izango da.\nErakunde bateko lantaldeko norbait enpresaburuaren eta Wikimedia proiektuen arteko aliantza bat kudeatzen ari da, adibidez, "Wikilari Egoiliar" baten inguruko harreman bat edo, beharbada, ekintzak egitea. Erakundeak aspalditik hartu du informazioa partekatzeko konpromisoa eta, beraz, Wikipediarekin aliantza epe luzekoa izateko ikuspegia du. Kasu honetan, erakundeak aditu bati edo biri eman die izena arbeleko programa batean, hizkuntza desberdinetan 100 Wikipedia artikulu editatzeko, baina gero ia utzi egin diote ekarpenak egiteari. 6 hilabeteren ondoren, erakundeari txosten bat helduko zaio eta, bertan, azalduko da zenbat pertsonak ikusi duten erakundeko adituak ekarpenak egin dituen artikuluak. Erakundeak wikiorri bisiten zenbaketa antzeko arbelak Facebook, Twitter edo beste edozein komunikazio plataformetan kalkulatutako iritsien neurketekin konparatuko du.\nWiki berri batean edizio automatikoak gaitu\n2017ko abuztutik aurrera, Arbela wikitik wikira gaitu daiteke wikipedian programako informazioa jartzeko edizio automatikoak egiteko. Bertan sartzen dira:\nKomunitate kideek jarraitu beharreko urratsak Arbeleko txantiloi edizio automatikoak gaitzeko:\n1. Lortu komunitatearen adostasuna.\nHasi eztabaida bat komunitatean edizio automatikoak aktibatzeko haren babesa izateko. Beharrezkoa da adostasun hori edizioa gaitu baino lehen.\nHemen duzu eztabaida hasteko adibide bat:\nProposatzen ari naiz wiki honetan edizioak Programa eta Ekintzen Arbelaren bitartez gaitu ahal izatea. Behin gaitu ditugunean, Programa eta Ekintzen Arbeleko ikastaro eta beste ekintza batzuei lotutako jarduera wiki edizioen bitartez agertuko litzateke, egun Ingelesezko Wikipedian Wiki Ed Dashboradekin egiten den bezala. Hona hemen egitera hel gaitezkeen edizio motak:\nIkastaro orri bati eguneraketak egin, lantzen ari diren editoreen eta artikuluen zerrenda erakusteko: https://en.wikipedia.org/w/index.php?title=Wikipedia:Wiki_Ed/Community_College_of_Philadelphia/CHEM_121_-_Honors_(Fall_2016)&action=history\nErabiltzaileek ikastaro batean izena ematen dutenean, haien erabiltzaile orrietara txantiloiak gehitu: https://en.wikipedia.org/w/index.php?title=User:DrKathyShaginaw&oldid=740598305\nArtikulua nor lantzen ari den erakusteko, artikuluen eztabaida orrietara txantiloiak gehitu: https://en.wikipedia.org/w/index.php?title=Talk%3ARobert_E._Connick&type=revision&diff=746007336&oldid=623970628\n2. Sortu txantiloiak\nSortu hemen agertzen diren txantiloiak: $enwp\nBikaina izango litzateke etorkizunean erreferentzia bat izateko horiek kategoria beraren pean jartzea.\n3. Partekatu sortutako txantiloiak User:Sage (Wiki Ed)ekin.\nBerriak eta azken aldaketak\nWiki Hezkuntza Fundazioak hasiera batean arbela 2015ean garatu zuen berberak bultzatutako klaseko programak [https://dashboard.wikiedu.org/ bere webgunean] bakarrik erabiltzeko. Tresna, une horretan, 2011ko Hezkuntza Programako Luzapena tresnaren ordezko izateko asmatu zen, azken hau kudeatzeko garesti ateratzen zela eta. Wiki Hezkuntzaren tresnak kanpoko interesa piztu zuen, eta erakundeak webgune aparte batean tresna kopiatu zien, komunitateak erabili eta proba zezan. 2016ko ekainerako, Wiki Hezkuntza eta Wikimedia Fundazioaren Komunitaterako Teknologia lantaldeak Wikimedia komunitate osoari [$wikiedu-global tresna eskaintzeko konpromisoa agertu zuen]. Une horretatik aurrera, WMFren Komunitaterako Teknologia lantaldea tresna beste testuinguru batzuetan erabiltzeko garatzen hasi zen, baita ikasgeletatik kanpoko testuinguruetarako eta programa eta ekintza orokorretarako.\nGarapen teknikoari buruzko agiri gehiago eskuratzeko, ikus ere :\nmw:Extagension:Education Program - 2011-2015etik erabiltzen den tresna; segur aski zenbait alderditan arbela tresna berriak gainditu egin du.\nmw:Wikipedia Education Program/Dashboard - 2015eko urrian hasitako jatorrizko arbelari buruzko MediaWiki-ko agiriak.\nPhabricator-i buruzko garapeneko agiriak.\nCommunity Tech/Programs & Events Dashboard - Komunitaterako Teknologia lantaldea 2016ko ekainean hasi zen arbela oro har Wikimediako komunitatearentzat garatzen.\nSoftwarerako GitHub-en biltegia\nRetrieved from "https://meta.wikimedia.org/w/index.php?title=Programs_%26_Events_Dashboard/eu&oldid=23239574"


Embry - Wikipedia, entziklopedia askea.\nPhilippe DERAM (2014-2020)\n50° 29′ 34″ N, 1° 58′ 02″ E / 50.492777777778°N,1.9672222222222°E / 50.492777777778; 1.9672222222222Koordenatuak: 50° 29′ 34″ N, 1° 58′ 02″ E / 50.492777777778°N,1.9672222222222°E / 50.492777777778; 1.9672222222222\nRimboval, Boubers-lès-Hesmond, Humbert, Lebiez, Royon, Saint-Denœux, Saint-Michel-sous-Bois, Créquy eta Hesmond\nEmbry Frantziako udalerria da, Pas-de-Calais departamenduan dagoena, Hauts-de-France eskualdean. 2013an 227 biztanle zituen.\n2007an Embry udalerrian erroldatutako biztanleak 227 ziren. Familiak 91 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 39 seme-alabarik gabeko familiak ziren eta 32 seme-alabak dituzten bikoteak ziren.\n2007an 143 etxebizitza zeuden, 90 familiaren etxebizitza nagusia ziren, 47 bigarren erresidentzia ziren eta 6 hutsik zeuden. 141 etxeak ziren eta 2 apartamentuak ziren. 90 etxebizitza nagusietatik 71 bere jabearen bizilekua ziren, 18 alokairuan okupaturik zeuden eta 1 doan lagata zegoen; 4 etxek bi gela zituzten, 8 etxek hiru zituzten, 23 etxek lau zituzten eta 55 etxek bost zituzten. 69 etxek euren parking plaza propioa zuten azpian. 38 etxetan ibilgailu bat zegoen eta 40 etxetan bat baino gehiago zituzten.\nEmbry udalerriko biztanleria-piramidea 2009an .\n2007an lan egiteko adina zuten pertsonak 129 ziren, horien artean 89 aktiboak ziren eta 40 inaktiboak ziren. 89 pertsona aktiboetatik 78 lanean zeuden (44 gizon eta 34 emakume) eta 11 langabezian zeuden (7 gizon eta 4 emakume). 40 pertsona inaktiboetatik 15 erretiraturik zeuden, 7 ikasten zeuden eta 18 "bestelako inaktibo" gisa sailkaturik zeuden.\n2009an Embry udalerrian 88 unitate fiskal zeuden, 230 pertsonek osaturik. Pertsona bakoitzeko diru-sarrera fiskalaren mediana urteko 13.166 euro zen.\n2007an zeuden 10 komertzioetatik, 2 erauzte enpresak ziren, 1 bestelako produktu industrialen fabrikazioko enpresa zen, 1 garraio enpresa zen, 2 ostalaritza eta jatetxe enpresak ziren, 1 higiezinen enpresa zen, 2 zerbitzu enpresak ziren eta 1 administrazio publikoko enpresa zen.\n2000. urtean Embry udalerrian 16 nekazaritza-ustiategi zeuden, 910 hektarea erabiltzen.\nRimboval (2,1 km)\nBoubers-lès-Hesmond (2,5 km)\nLebiez (2,9 km)\nRoyon (2,9 km)\nSaint-Michel-sous-Bois (3,4 km)\nHumbert (4,6 km)\nHesmond (4,7 km)\nQuilen (5,0 km)\nCréquy (5,4 km)\nSaint-Denœux (5,5 km)\nManinghem (5,8 km)\nOffin (5,9 km)\nWikimedia Commonsen badira fitxategi gehiago, gai hau dutenak: Embry\nOrriaren azken aldaketa: 18 otsaila 2019, 11:12.


Paleolitoko margolanak aurkitu dituzte Lumentza kobazuloan | Kultura | Berria\nPaleolitoko margolanak aurkitu dituzte Lumentza kobazuloan\nMetro eta erdi baino gehiagoko bi bisonte, zaldi buru bat eta hainbat marka aurkitu dituzte arkeologoek Lekeitio eta Ispasterren dagoen aztarnategian (Bizkaia).\nBisonteen arrastoak, Lumentza kobazuloan. / Muntaketa: ADES Espeleologia Taldea eta Bizkaiko Foru Aldundia. Tamaina handiagoan ikusi\n“Begi bereziekin sartu ginen”. Kasualitatez egin zuten topo 2012an Diego Garate eta Joseba Rios arkeologoek Lumentza kobazuloko margolanekin. Atariari argazki bat ateratzera joan ziren soilik, baina sarrera babesten zuen atea apurtuta zegoela ikusirik, aztarnategia egoera onean zegoela ziurtatzera sartu ziren. Sartu, begiratu, eta hantxe agertu zitzaizkien bisonteak. Broma puntu batez eman du aurkikuntzaren berri Garatek Bilbon. “Ez dakit guk aurkitu genituen edo haiek aurkitu gintuzten gu, oso handiak baitira irudiak”. Izan ere, metro eta erditik gora du orain 14.500 eta 11.500 urte artean margotutako bisonte bakoitzak. Baina ez dira horiek koban aurkitutako bakarrak. Zaldi buru bat ere topatu dute, 24 orban edo puntu talde, okre biltegi bat, zulo batean sartutako silex zati bat eta kobazulo barruan eraikitako horma bat. “Lea-Artibain paleolito garaiko aztarnategi asko dago, eta harrigarria zen orain arte garai hartako margolanik ez agertu izana”.\nAurrez ere maiz ikertu dute aztarnategi hori, baina orain arte inork ez zuen margo arrastorik topatu. Horregatik egin dute Garatek eta Riosek begirada bereziaren aipamena. 1921an egin zuen lehen zundaketa Jose Miguel Barandiaranek, eta geroztik maiz izan dira arkeologoak bertan. Orain arte inork ez zituen bisonteak ikusi, ordea. Riosek azalpena: “Argi bereziekin pasatzen ez bazara oso zaila da margolanak ikustea”. Eta argi bereziekin joan ziren haiek. Izan ere, irudiak ez dira begi kolpez erraz ikustekoak. Galdu xamar dago pintura gorriaren arrastoa zenbait gunetan, eta 1868an egindako grafiti bat dute gainean.\nMadaleine aro hurbilekoak dira irudiak, arkeologoek azaldu dutenez. Eta bisonteen ezaugarriak aipatu dituzten horren frogatzat. Pirinioetan eta Kantauri aldean aurkitutako garai bereko bisonteen antzekoak dira Lumentzako kobakoak. Irudian txertatzen dute euskarri duten harriaren forma, adibidez, gorputzari itsatsita dituzte hankak, eta perspektiban ageri dituzte, gainera. Halakoak dira, besteak beste, Santimamiñe, Ekain eta Etxeberri kobetako bisonteak ere. Madaleine aro hurbilekoak haiek ere.\nKobie aldizkaria sarean\nBizkaiko bigarren kobarik garrantzitsuena da Lumentzakoa arkeologoen hitzetan. Santimamiñekoa da lehena, eta Lekeitio eta Ispasterren dagoena bigarrena. “Bere inguruko erreferentziazko koba da”, azaldu dute arkeologoek. Denbora luzez izan ziren bertan gizakiak bizitzen, eta aberatsa da horregatik daukan geruza sorta. Paleolitotik hasi eta erromatar garaira artekoa. Eta horregatik haren garrantzia. Zail ikusten dute hemendik aurrera aurkikuntza gehiago egitea, halere. “Agortuta dago koba”.\nLea-Artibaiko Hitzan azaldu dutenez, aurkikuntza Gizateriaren Ondare izendatuko dute, eta koba betiko zarratuko dute.\nBizkaiko Foru Aldundiak kaleratzen duen Kobie aldizkarian argitaratu dute Rios eta Garatek Lumentzako aurkikuntzei buruzko ikerketa lana. Eta sarean kontsultatzeko moduan jarri du orain aldundiak aldizkaria. Ale guztietako artikulu guztiak.


Biztanleen Udal Errolda - Helbide aldaketa herri barruan\nErrolda-aldaketa bat da, eta lehendik erroldatuta dagoen pertsonak helbidea aldatzen duenean ematen da. Ez du baja ematen Durangoko Erroldan.\nNork eskatu dezake? : Durangon bertan helbide aldaketa egiten duten Durangon erroldatutako pertsonak. Interesatuak helbide desberdinetatik badatoz, eskaera helbide bakoitzeko egin behar da.\nNon egin tramitea : Herritarren Arreta Zerbitzua\nEskatzaileak NANa aurkeztu beharko du.\nInteresatuak(ek) izenpetzen ez badu(te), ordezkapen-agiria aurkeztu behar da.\nAdin txikikoen helbide-aldaketa ematen bada familia-liburua aurkeztu behar da elkarbizitza-unitatea osatzen dutela egiaztatzeko. Halaber, nagusien kargura dauden seme-alabak ere agertu behar dira. Edukiz gero, NAN, pasaportea edo erresidentzia baimena aurkeztu.\nAdin txikikoen helbide-aldaketa guraso batekin bakarrik eginez gero, beste gurasoaren baimena behar da edo, ostantzean, adin txikikoaren tutoretza-agiriaren kopia ekarri beharko da.\nERROLDA EGIN BEHARREKO ETXEBIZITZAREN ARABERA:\nEtxebizitza alokatua bada, alokairu-kontratua bere izenean daukan pertsonaren baimena behar da. Halaber, kontratua duenaren sinadura, NANaren fotokopia, pasaportea edo erresidentzia-baimena eta alokairu-kontratua behar dira.\nKontratua indarrean ez balego, kontratuaz gain ura, gasa edo argindarraren errezibo baten kopia ere ekarri behar da, kontratuarekin jarraitzen dela erakusteko.\nEtxebizitza hirugarren batena bada, jabearen baimena behar da, eta bere sinadura, NANaren fotokopia, pasaportea edo erresidentzia-baimena ere bai. Halaber, etxebizitza berea dela egiaztatzen duen agiria ere aurkeztu behar da. (Egiaztagiriok alokairu-kontratua edo "etxebizitza propioaren" kasuan eskatzen diren berberak dira).\nEtxebizitza propioan: Etxebizitza okupatuta dagoenaren egiaztagiria aurkeztu behar da. Honako dokumentuetariko bat izan daiteke:\no Pisuaren salerosketa-eskritura.\no Etxebizitza horretan bizi zarela frogatzen duen beste edozein dokumentu (Zerbitzu konpainia hauetako baten erreziboa: ura, gasa, elektrizitatea).\no Testamentua, dohaintzak, hipotekak.\no Ezkontide bati pisua erabiltzeko baimena ematen dion banaketa edo dibortzio-sententzia. Sententziaren amaieran agertu behar da berau diligentzia tinkoa dela.\nInteresatuak jatorrizko helbidea erakutsi behar du.\nBestelako dokumentazioa ere eskatu ahal da tramiteak behar bezala burutzeko.\nErrekurtsoak: Ez dago\n15.1 Toki Jaurpideko Oinarrien Arautze Legea\n56.1.B) Biztanleria eta Lurralde Mugaketa Araudia\nOrdainketa : Doan\nDurango barruan etxebizitza aldaketa egiteko erroldan\nEtxean erroldatzeko baimenaren eredua\nGurasoek sinatzeko errolda aldaketa egiteko adin txikikoei\nGurasoen erantzukizeko adierazpena, adin txikikoei erroldaz aldatzeko\nAzken eguneratzearen data: 2017ko martxoaren 22a, 17:18


Arbi-aza - Wikipedia, entziklopedia askea.\nEspeziea Brassica napus\nAzpiespeziea Brassica napus rapifera\nturnip (en) eta rutabaga (en)\nArbi-aza (Brassica napobrassica, Brassica napus var. napobrassica edo Brassica napus subsp. rapifera) barazki gisa erabiltzen den sustrai eta hosto jangarridun landarea da, aza eta arbiaren arteko gurutzatzea dena.\nLehendabizikoz 1620an Gaspard Bauhin suitzar biologoak aipatu zuen, Suedian basa-landarea zela esan zuenean. Eskandinavian eta Errusian jatorria duela esaten dute. Iparraldeko Europako sukaldaritzan ohikoa da.\nOrriaren azken aldaketa: 1 iraila 2020, 06:33.


Nor izan zen San Valentin? • ZUZEU\nOtsailaren 14a, San Valentin eguna, maitasunaren eta laguntasunaren eguna. Guztiok dugu egun horren berri eta guztiok dakigu egutegian markatzen. Baina ba al dakigu nor izan zen Valentin santua?\nHainbat kondaira eta teoria daude ospakizun honen jatorriaren inguruan, horietako bat eta zabalduena Erromako apaiz kristau baten istorioa da. Valentin (Valentinus) III. mendean bizi izan zen Antzinako Erroman, Inperioak kristautasuna jazartzen zuen garaian.\nGarai horretan, soldaduek debekatuta zuten ezkontzea, ezkondu gabeko gizonen errendimendua gudu-zelaian hobea zela uste baitzen, ez baitzuten lotura emozionalik familiarekin. Valentin apaizak, bidegabekeria hori ikusirik, soldaduak ezkontzeari ekin zion ezkutuan, erritu kristauaren arabera.\nHala, Valentinek sona handia eskuratu zuen hiri osoan maiteminduak eta ezkutuko ezkontzak babesteagatik, eta Klaudio II.a enperadoreak deitu egin zuen ezagutzeko asmoz. Valentinek bisita aprobetxatu zuen enperadoreak Jesusen dotrina jarrai zezan konbentzitzeko. Hasiera batean, Klaudio II.ak ez zuen begi txarrez ikusi ideia, baina soldaduek eta Erromako gobernariak amore ematera behartu zuten. Enperadoreak iritziz aldatu eta apaiza preso hartu eta 270 inguruko otsailaren 14an exekutatu zuen.\nTxartelak oparitzeko ohitura\nValentin preso zegoela, presozainak bere alaba Juliari eskolak emateko eskatu zion apaizari, eta denborarekin, neskatoaz maitemindu zen. Bere exekuzioaren bezperan, agur-gutun bat bidali zion Juliari, “zure Valentinengandik” hitzekin sinatua. Hortik dator egun kultura anglosaxoian maiteminduen artean maitasun gutunak bidaltzeko ohitura eta gutun horiek “From your Valentine” hitzekin sinatzea.\nSan Valentinen istorioa Eliza katolikoari esker nabarmendu zen, bi mende geroago, berreskuratu baitzuen. Garai horretan, bazen nerabeen artean ohitura bitxi bat: Lupercusen erritoetatik eratorritako festa paganoa ospatzen zuten urtero otsailaren 15ean. Baina Eliza katolikoak festa pagano horrekin amaitu nahi izan zuen eta 498an, Gelasio I.a aita santuak San Valentin kanonizatu eta maiteminduen patroi bihurtu zuen. Harrezkero, otsailaren 14an San Valentinen festa kristaua ospatzen da.\nDena den, kondairak kondaira, ez dago argi San Valentin egunak apaiz martiri horren eguna ospatzen duen edo izen bereko beste santu batzuen eguna; adibidez, Interamnako, (gaur egungo Terni, Italian) apezpiku batena edota Afrikako probintzia erromatar bateko martiri batena. Horregatik, 1969an, Eliza katolikoak bere egutegi liturgikotik kendu zuen, nahiz eta zenbait parrokiak oraindik ospatzen duten.\nAntzinako Erroma, erlijioa, kristautasuna, San Valentin\nErrioxako euskaldun zaharrak


irekiko al da kultur etxea?\nHemen zaude: Sarrera » Herri aldizkaria » 2002 » Abendua » irekiko al da kultur etxea?\nLANAK EGIN DIRA. Ikus daiteke: Basazabalen berritze lanak eginda daude. Zenbat gehiago falta da?\nAurten ere dirurik ez kultur etxeko obrak egiteko�, zioen aldizkari honen erreportaia baten tituluak 2001eko maiatzeko alean. Urte eta erdi beranduago, dena berdin. Udalak, beste behin, kultur etxeko obrak egiteko dirurik ez dagoela esan du; ofizialki ez, baina hori esan du Kultura Batzordeak. Hala, kultur azpiegituren egoerak bere horretan segituko duela dirudi; minimoen azpitik.\n1984-1987an Gipuzkoako Foru Aldundiak egindako Kultur Ekipamenduen Programa-n Basazabal eraberritu eta kultur etxea irekitzeko asmoa agertu zen; ordutik, Basazabal kanpotik berritu egin zen, eta dirua gastatu horretan. Garai hartan, Azpeitia 1983-87 liburua argitaratu zuen Azpeitiko EAJk, eta liburu horretan ere Basazabalen kultur etxea irekiko zela iragartzen zen: �Azpeitiko hainbeste talde kultural, hainbeste ekintza, eta Kultur Etxerik ez. (�) Azpeitiko kale erdian dugu Baso Zabal etxe ezin hobea. Baina etxe honek bazituen bere oztopoak, ez baita gurea, Espainiako Haziendako Patrimonioa baizik, eta ez da lan erraza izan, hor zegoen korapiloa askatzea. Hala eta guztiz, orain esan dezakegu gureganatzeko momentuetan gaudela, eta hori gertatu bezain azkar egingo diogula bere prestaketari. Ez gara egongo, ordea, bitartean lo, aurreproiektuak eginak ditugu, eta horrela ikusten dugu bere erabilketa��. Udalak �gureganatu� zuen Basazabal. Baina gaia ahazten joan zen.\nEta herrian gaia ahaztuxe zela, Uztarria Kultur Koordinadorak lokalei buruzko txostena egin zuen publiko 1999ko martxoaren 20an, eta txostenean kultur etxe baten �beharra� azpimarratu zen, eta proposamen bat ere egin zen etxearen izaera eta funtzionamendua azalduz. Uztarriak ere Basazabal ikusten zuen �eta du� leku egoki bezala. Herriko talde askok bat egin zuten Uztarriaren proposamenarekin.\n2001eko martxoan Behar eta Kultur-azpiegituren Azterketa egin zuen herrian IKEI soziologia enpresak, Azpeitiko Udalak aginduta. 21 guneren egoera eta erabilpena aztertu zuen IKEIk, 16 kultur talde edo elkarterekin egon zen, zortzi elkarrizketa egin zituen, eta 400 herritarri inkestak egin zizkion. Besteak beste, honoko ondorio nagusia atera zuen: �Herriko taldeek batik bat kultur etxe baten beharra ikusten dute�. Uztarriak bi urte lehenago zioen berbera.\nBAIETZ ZIRUDIENAN... 2002ko ekainaren 18an, El Diario Vasco-ren Azpeitiko kartan esaten zen udalak kultur etxea Basazabalen irekitzeko asmoa zuela. Informazio hori Azpeitiko Udalak pasatuko zion DVri, jakina. Uztailaren bukaeran, Udal Kultura Batzordeburuak txosten bana eman zien herriko taldeei, asmo hori bera berretsiz, kultur etxea Basazabalen irekitzea zela asmoa berretsiz; eta, gainera, taldeekin hitz egiteko prest ageri zen, etxea nolakoa izango litzatekeen zehazteko. Zera zioen txosteneko pasarte batek: �Kultur etxe baten beharra sumatzen dugu, eta honekin batera dugun bilbe sozio-kultural osoaren nolabaiteko zentralizazioa. Leku egokitzat Basazabal ikusten dugu (...)�.\nOrain, beste behin, �aurten ere dirurik ez kultur etxeko obrak egiteko� esan du, modu ez ofizialean, udalak, Uztarriak jakin duenez. Beharra ikusten omen da, baina dirurik ez omen... 1984an bezala, kultur azpiegitura horrek ez du inbertsiorik merezi. Hala, kultur azpiegituren egoerak bere horretan segituko duela dirudi: minimoen azpitik.\n1- Zergatik ez dago dirurik Bazazabalen kultur etxea eraikitzeko?\n2- Udalak zergatik egin du orain atzera basazabalen gaian, eragile denak ados samar daudenean?\n3- Noiz eta nola emango zaio konponbidea herriko kultur azpiegituren garaiari? Emango al zaio?\nAzterketen ondorioa: kultur etxea behar da\nUztarriak eta udalak akordioa lortu dute Uztarria\nGazteak kartzela arriskuan Nerea Aranburu\nMende gozo bat Nerea Aranburu\nJosu Salegi: Nerea Aranburu\n�Oraindik ere idazten dut apurtxo bat� Nerea Uranga\nNew York hankapean Enekoitz Esnaola\n148 azpeitiar behobian! Nerea Uranga\nirekiko al da kultur etxea? Iban Arregi\nUrte bat, bi istant uztarria eta Benantxio Irureta\n�Uso mezulayena gaixotasune da afiziyue baino geyo Nerea Uranga


Koldo Tellitu: «Prest gaude, baina era egokian aritzeko baliabideen zain gaude» | Gizartea | Berria\nHastera doa ikasturte berria, baina oraindik ez dago bide orri zehatzik hezkuntza arloan koronabirusak eragindako egoerari aurre egiteko. Ikastolen Elkartetik ere salatu dute informazio falta, baina Koldo Tellitu lehendakariak (Barakaldo, Bizkaia, 1966) azaldu du ikastolek hilabeteak daramatzatela lanean, egoerara «ahalik eta ondoen» egokitzeko. Gakoa erakundeek emango dituzten baliabideetan dagoela uste du Tellituk, eta, hain justu, lekuan lekuko testuingurura moldatzea «ezinbestekoa» dela dio. Izan ere, Ipar Euskal Herriko araudia, Nafarroako Gobernuaren proposamena eta EAEko Hezkuntza Sailak bihar aurkeztuko duena diferenteak dira.\nKurtsoa hasteko egun gutxi falta dira, eta egoera ziurgabea da. Nola ari da martxa hartzen Ikastolen Elkartea?\nPrest gaude, eta ikastola guztietan bide orriak osatuta daude. Baina horiek modu eraginkorrean aurrera eramateko baliabide gehiago behar ditugu bost arlotan: ratioak murrizteko eta hezitzaile gehiago edukitzeko, baliabide teknologikoak izateko, euskararen erabilera eta normalizazioa bermatzeko, espazioak behar bezain garbi izateko eta ordezkapenak egin ahal izateko. Zer baliabide izango ditugun jakinda, ditugun planak eraginkorrak diren ala ez ikusiko dugu. Eta, noski, ikusi behar dugu zer osasun egoeratan egongo garen klaseak hasten direnean. Oraingoz, badirudi ez dela oso egoera normalizatua izango, eta zenbait herritan planteamendu mistoak ezarri beharko direla.\nIkastolek ratio handiagoak dituzte. Eusko Jaurlaritzak oraindik ez du horren gainean ezer zehatzik esan, baina zuek itunpeko sistemaren parte zarete. Badago aukerarik irakasle gehiago kontratatzeko?\nBatez beste, gure ratioa handiagoa da, baina ikastolaz ikastola aztertu behar da. Erantzun egokia emateko, ordea, talde txikiagoak egin behar dira, eta, hortaz, irakasle gehiago eduki. Horretarako baliabide gehigarrien zain gaude, eta ikusi behar dugu ea Jaurlaritzak baliabide horiek aurreikusten dituen eskola itunduentzat ere. Hala ez bada, beste modu batera antolatu beharko dugu.\nHiru administrazioen pean zaudete. Jarri dira erakundeak zuekin harremanetan kurtso hasiera koordinatzeko?\nIpar Euskal Herrian ez dugu baliabide gehigarririk. Egoera konplikatuena bertan izango da. Nafarroan badago planteamendu bat, baina zehaztu gabe dago ikastolentzat egongo ote den baliabide gehigarririk. EAEn egoera bitxi batean gaude: legealdi osoan harreman estua izan dugu Hezkuntza Sailarekin, baina orain ez dugu albisterik. Espero dugu aste honetan biltzea. Uztailean, elkartu ginenean, protokoloak mahai gainean zeuden, baina ordutik ez dugu berririk. Geure autonomia baliatu dugu planak osatzeko, baina egoera ez da batere erraza. Jaurlaritzako lehendakariak zer esango duen zain gaude. Nahiz eta berandu izan, oraindik garaiz egon gaitezke.\nEz al da berandu ikasle eta langileentzako sartze seguru bat bermatzeko?\nZalantza nagusia da ea baliabideak egongo ote diren. Ez badaude, egin beharko dugu bestelako esfortzu bat.\nHezkuntza eragile askok informazio falta salatu dute.\nEgia da, ez dugu informaziorik. Espero dugu, esan diguten moduan, Hezkuntza Sailekoekin biltzea. Hobe berandu, inoiz ez baino, baina bihar baliabiderik ez dugula esaten badigute, haserretzekoa izango da. Gure gizarteak erantzun duin bat merezi du, eta beharrezkoak izango dira baliabide gehiago. Halere, azpimarratu behar dugu ilusioz gaudela ikasturteari heltzeko, eta indar hori ezinbestekoa izango da.\nHasieraz gain, zehaztuta al dago agerpenak badaude nola jokatu eta PCR probak nola egin?\nProtokolo propioa dugu, eta Jaurlaritzak lan arriskuen prebentziorako legean atera zuen araudi espezifiko bat. Helburu nagusia da, hori gertatzen bada, ahalik eta ikasle gutxien etxera bidaltzea. Ezinbestekoa izango da PCR probak egitea. Uste dut modu masiboan egin beharko direla.\nIkasle guztiek ez dituzte baliabide berak izan, ezta euskararen erabilerari dagokionez ere. Nola egin aurre, orain, ikasleen artean egon daitezkeen desorekei?\nHori da gure kezka nagusietako bat. Arreta bereziz aritu beharko dugu, eta lan berezia egitea ezinbestekoa izango da arlo emozionala ere lantzeko. Gauza bera euskararekin. Euskarazko eragileekin elkarlanean aritu beharko dugu formula berriak bilatzeko. Gure lehentasunetako bat da.


Klarionez zikin - HAUTESKUNDE OSTEKO ZENBAKIAK\n2014/05/27 22:46 0 iruzkin\nHAUTESKUNDE OSTEKO ZENBAKIAK\nEuropar hauteskundeak pasata, komeni da utzi diguten argazkia arretaz aztertzea. Alderdietako arduradunak horretan ibiliko dira egun hauetan. Ezkerrean eta soberanismoan geure burua kokatzen dugunok pista eta erronka berriak ditugu, emaitzak aztertuta. Badaude arrazoi gehiago pentsatzeko gauzak alda daitezkeela eta gizartean sakoneko aldaketak gertatzen ari direla. Katalunian era nabarmenean eta hemen ere, beste dinamika eta egoera batekin.\nHauteskundeen ondoren askotan eginiko ariketa dakarkizuet gaurkoan: bi ardatzen inguruko gogoeta, ezkerra-eskuina alde batetik, eta soberanismoa-unionismoa bestetik. Arbelera zenbakiak ekarrita, Euskal Herriaz zer esaten duten aztertzeko bidea ematen du. Datuak lortzeko, honetaz baliatu naiz: http://m25hauteskundeak.naiz.info/\nHasteko, arazo metodologikoa daukagu: zer alderdi har daitezke eskerrekotzat? EHBildu, Podemos eta IU bai, baina PSOE ere ezkerrekotzat hartu beharko genuke? Eta UPyD?\nLehenengo hiruren botoak gehituta (hurrenez hurren 220.126 + 72.475 + 62.594) 355.195 dugu ezkerreko botoa.\nEskuinekoa bilduz gero, EAJ, PP eta Vox hartuta (213.583 + 131.316 + 7.596), 352.495 da kopurua, berdinketa teknikoa.\nJakina, UPyD (34.755) eta PSOE (135.627) kanpoan utzita ateratako kontuak dira. PSOE ezkerrekotzat hartzen badugu (aceptando pulpo como animal de compañía), ezkerra nagusi Euskal Herrian (490.822 ezkerreko boto). UPyD espainiar nazionalista sutsu izateaz gainera ez dakit zer gehiago den, han PSOEn, CCOOn, PPn ibilitako jendea biltzen da.\nZuk zeuk aukeratu nahi duzun gehiketa eta atera ondorioak.\nArgiagoak dira kontuak honen inguruan:\nSoberanismoan lerrokatutakoak, erabaki eskubidearen aldekoak: EHBildu, EAJ, Podemos, IU (220.126 + 213.583 + 72.475 + 62.594) 568.788 boto.\nUnionismoan daukaguna: PSOE, PP, Vox eta UDyD (135.627 + 131.316 + 34.755 + 7.596) 309.294 boto.\nSoberanismoak ez du bikoitza biltzen, baina hurbiltzen da. Hala ere, desberdintasun handiak daude EAEko hiru probintzien eta Nafarroaren artean, soberanismoa azken honetan gaur egun gutxiengoa baita. (Ikusi, nahi baduzu, http://m25hauteskundeak.naiz.info/ orrialdean)


Putxeta eta Kotorrioko jaiak, Abanton ~ Blog de Petronor\nPutxeta eta Kotorrioko jaiak, Abanton\n14.3.16 Olaia Saralegi No hay comentarios\nDatorren asteburu honetan Abantoko Putxeta eta Kotorrio auzoek San Jose Jaiak izango dituzte, pertsona guztientzako eta ekintzaz betetako programaz.\nOstiralean, martxoak 18, jaiei hasiera emango zaie, 18:00etan, txupinazoaz. Ondoren txorizo eta odoloste parrilada antolatuko da.\nHurrengo egunean, 19an, larunbata, goizeko 9:00an hasiko da festa Putxeta Tiro Txapelketaz, "El Calero" zelaian. Jarraian zaldi irteera antolatuko da eta ondoren kalejira txistuaren musikaren erritmora. 11:30etan VIII. San Jose Tiragoma Lehiaketa izango da eta arratsaldean, 17:00etatik aurrera, aizkolari eta herri kirolen erakustaldia. 18:30etan merienda, hirugihar, txorizo eta odoloste parriladaz eta gauean, 23:00etan, Paco DJ-ak bertaratutako guztiak dantzatzen jarriko ditu.\nIgandean, martxoak 20, 10:30etatik 13:00etara, ate irekien jardunaldia izango da arku-tiroko zelaian, eta parrilada antolatuko da. Goizeko eguerdian kalejira eta euskal dantzak izango dira, jendea animatzeko. Arratsaldean, 18:00etan, haurrentzako erromeria izango da Raspu Espectaculosen eskutik. Ondoren Rap Bataila eta berriro ere parrilada prestatuko da. Gaueko 21:00etan jaiei agur esango zaie.\nPutxeta eta Kotorrioko jaiak, Abanton.


Film grabaketa Zizurkilen - Zizurkil - Aiurri.eus\nFilm grabaketa Zizurkilen\nAiurri 2020-06-11 16:00\n'Ilargi Guztiak' filmaren grabazio-irudia. ©ilargia films\nMugimendu handia izan da Zizurkilgo Areta Azpikoa baserriaren inguruan. Kamerak, argiak, mikrofonoak..., inguru horietan ohikoak ez diren tresnak agertu dira azken egunetan, ikusmina sortuz.\nJendearen joan-etorria ere handia izan da. Izan ere, bertan ari baitira “Ilargi Guztiak” edo “Todas las lunas” filmaren grabaketa lanak egiten. Igor Legarreta da filmaren zuzendaria, eta berea da gidoia ere.\nXIX. mendean kokatzen da filma, karlistaldien amaieran. Hamabi urteko neskatxa da protagonista. Historiako pasarteez gain, fantasia ere nahasten da filmak kontatzen duen istorioan. Umezurztegian bizi da neskatxa. Gerrako jaurtiki batek, erabat suntsitzen du umezurztegia, eta neskatxa protagonista da hondamenditik bizirik ateratzea lortzen duen bakarra. Emakume batek hartuko du neska bere etxean, eta esperantza pizten da umearengan; ama berriaren ondoan ilargi guztiak ikusteko esperantza. Egoera berriak, ordea, ez du luzaro iraungo. Ama hil, eta mendira ihes egiten du umeak. Han konturatuko da banpiroa dela. Bere betiko bizimodura itzuli nahiko du umeak, bere betiko esperantza eta ametsetara, bere betiko gorputzera. Barne borroka hori da filmaren gai nagusia.\nAreta Azpiko baserrian ez ezik, Zizurkilgo Plaza Etxeberri etxean ere egin dituzte grabaketa lanak. Etxearen beheko solairuan, ukuiluan, hartu dituzte irudiak. Grabaketa guztiak amaituta, irudiak muntatzeko garaia iritsiko da. Zortzi bat hilabete beharko dituzte horretarako eta datorren urtean estreinatuko dute film berria.\nZenbait astetako lana izan dute Zizurkilen. Areta Azpikoa baserria filmarako egokitzen lehendabizi, eta grabaketak egiten ondoren. Lantaldeko kideek eskerrak eman nahi izan dizkiete zizurkildar guztiei, herrian egin dieten harreragatik.


Airearen kalitatea funtsezkoa da arnas osasuna zaintzeko | Consumer\nArnasten dugun airearen kalitateak eragina du gure arnas osasunean: kutsadurak urtero zazpi milioi heriotza goiztiar eragiten ditu munduan\nIrudia: Ekaterina Ershova\nGero eta albiste gehiago ikusten ditugu airearen kalitateari buruz. Fenomeno naturalak, hala nola La Palmako erupzio bolkanikoa edo aurtengo udan penintsulan jasan ditugun Saharako hauts-hodeiak, eta oso bestelako faktoreak, hala nola fabrikek eragindako kutsadura, trafikoa, energia ez-berriztagarrien kontsumoa edo hondakinen gehikuntza, arnasten dugun airearen kalitatea okertzen ari dira. Eta horrek ondorio larriak izan ditzake gure biriketan. Kutsaduraren aurrean zein diren, zein pertsonak dituzten arrisku gehien eta zer prebentzio-neurri hartu behar ditugun esango dizugu.\nMunduko Osasun Erakundeak (OME) airearen kalitateari buruzko arau berriak argitaratu berri ditu. Arau horien helburua kutsadurak milioika heriotza eragitea da. Kalkuluen arabera, airearen poluzioaren eraginpean egoteak zazpi milioi heriotza goiztiar eragiten ditu urtero, eta beste hainbeste milioi urte osasuntsu galtzea eragiten du.\nHaurren kasuan, hazkundea eta birika-funtzioak, arnas infekzioak eta asma larriagotzea ekar ditzake horrek. Helduetan, kardiopatia iskemikoa eta garun-hodietako istripuak dira kanpoko airearen kutsadurak garaiz aurreko heriotza eragiten duen arrazoi ohikoenak. Beste efektu batzuen ebidentziak ere badaude, hala nola diabetearena eta neuroendekapenezko gaixotasunena. Horren ondorioz, airearen kutsadurak eragindako erikortasun-karga munduko osasunerako beste arrisku garrantzitsu batzuen maila berean dago, hala nola dieta gaiztoa eta tabakismoa.\nZer da atmosferaren kutsadura?\nBai herrialde garatuetan, bai garatze-bidean daudenetan, airearen kutsadura ingurumenerako arrisku handia da osasunerako. Atmosferaren kutsaduratzat jotzen da atmosferan zenbait kutsatzaile egotea, giza osasunean, ingurumenean eta kultur ondarean eragin negatiboa dutenak.\nKutsatzaileen jatorria antropogenikoa da, hau da, giza jarduerak eragindakoa, eta naturala, sumendien erupzioengatik, basoetako suteengatik eta hareazko ekaitzengatik.\nSumendien erupzioa, ingurumena kutsatzeko kausa naturala\nIngurumenaren kutsaduraren kausa natural bat sumendien erupzioak dira, Kanarietako La Palma uhartean bizi duguna bezalakoak. Sumendien erupzioetan gasak eta substantzia toxikoak askatzen dira, besteak beste, sufre dioxidoa (SO2). Zenbat eta magma gehiago kanporatu sumendia, orduan eta handiagoa izango da kanporatutako gasen kontzentrazioa.\nso2-kontzentrazio handiek mukosak narrita ditzakete, malko-jarioa eta arnasbideen hantura eragin ditzakete, eta bronkitisa, albeolitis eta pneumolitis bihur daitezke, Pneumologiako eta Toraxeko Kirurgiako Espainiako Elkarteak (SEPAR) dioenez.\nGuztioi berdin eragiten digu ingurumen-kutsadurak?\nAirearen poluzioak mundu osoari eragiten dion arren, ez digu denoi kalte egiten neurri eta forma berean. Hiriguneetan, adibidez, jende gehiago dago ikusgai.Talde ahulenak dira gaixotasun kardiobaskular kronikoak dituztenak, arnas bideei eragiten dieten patologia eta alergiak dituztenak, adinekoak eta haurtxoak.\nHans Henri P doktorearen hitzetan. Kluge, OMEk Europarako duen eskualdeko zuzendaria, “aire garbiak oinarrizko giza eskubidea izan beharko luke, eta gizarteak osasuntsu eta emankorrak izateko beharrezko baldintza. Hala ere, azken hiru hamarkadetan airearen kalitatea hobetu den arren, milioika pertsona garaiz aurretik hiltzen ari dira, eta horrek askotan eragiten die herritar zaurgarri eta baztertuenei”.\nNola babestu airearen kutsaduratik?\nGas ikusezin horien eraginpean egoteko arriskua murrizteko, Michael Hernández doktorea, Baptist Hospital eta South Miami Hospitalekin (AEB) afiliatutako arreta kritikoko pneumologoa. ), Airearen Kalitatearen Indizeari arreta jartzea gomendatzen du, bizi den eskualde geografikoaren arabera. “Mapan maila altuak erakusten baditu laranjaz edo gorriz adieraziak, kanpoko jarduerak mugatu beharko lirateke, bereziki arnasketa areagotzen duten ariketak edo lanak. Egun horietan gomendagarria da leku itxietan egotea, baina, ezinezkoa bada, biriketara iristen den airea iragazteko maskarak erabiltzea proposatzen da”.\nSumendien erupzioaren kasuan, Madrilgo Fundación Jiménez Díaz Unibertsitate Ospitaleko Pneumologiako buru Germán Peces-Barbak esan du gas toxikoekin kontaktua saihesteko komeni dela etxetik ez ateratzea eta leihoak eta ateak ondo itxita edukitzea, airea arteketatik sar ez dadin. Gainera, gasak direnez, ez dago horien kontra babes dezakeen maskararik, baina beste partikula batzuetatik babesten dute, hala nola errautsetatik.\nAirearen kalitatea, osasun publikoaren gaia\nTransmititu ezin diren gaixotasunen arrisku-faktore guztiei heltzea —poluzioa barne— funtsezkoa da osasun publikoa babesteko. Baina kanpoko airearen kutsadura-iturri gehienak pertsonen kontroletik haratago daude, eta gobernuek neurriak hartu behar dituzte. Baina zein dira ingurumen-poluzioa murrizteko politika horiek?Osasunaren Mundu Erakundearen arabera, hauek dira abian jar daitezkeen neurrietako batzuk:\nIndustria: tximinia industrialen emisioak murriztuko dituzten teknologia garbiak erabiltzea; hiri- eta nekazaritza-hondakinen kudeaketa hobetua, zabortegietako gas metanoa berreskuratzea barne, erraustearen alternatiba gisa (biogas gisa erabiltzeko).\nEnergia: etxeko energia garbiko konponbide eskuragarriak bermatzea, janaria prestatu, berotu eta argiztatzeko.\nGarraioa: elektrizitatea sortzeko metodo garbiak erabiltzea; hiriko garraio azkarra lehenestea, hirietan oinezkoentzako eta bizikletentzako bideak jartzea, eta zamak eta bidaiariak herriz herri garraiatzea trenbidez; eta diesel motordun ibilgailu astunak eta emisio gutxiko ibilgailu eta erregaiak erabiltzea, bereziki sufre gutxiko erregaiak.\nHiri-plangintza: eraikinen eraginkortasun energetikoa hobetzea eta hirien kontzentrazioa hobetzea, eraginkortasun handiagoa lortzeko.\nElektrizitate-sorkuntza: emisio gutxiko erregaien eta errekuntzarik gabeko energia berriztagarriko iturrien (eguzki-energia, energia eolikoa edo hidroelektrikoa) erabilera handitzea; beroa eta elektrizitatea batera sortzea; eta energia modu banatuan sortzea (adibidez, elektrizitatea sortzea, sare txikien eta eguzki-panelen bidez).\nUdal- eta nekazaritza-hondakinen kudeaketa: hondakinak murrizteko, bereizteko, birziklatzeko eta berrerabiltzeko estrategiak, eta hondakinen kudeaketa biologikorako metodo hobetuak, hala nola biogasa ekoizteko digestio anaerobikoa, metodo bideragarrien eta alternatiba ekonomikoen bidez, hondakin solidoen errausketaren ordez. Errausketa saihestezina den kasuetan, funtsezkoa izango da emisio-kontrol zorrotzak dituzten errekuntza-teknologiak erabiltzea.\nKanpoko airearen kutsaduraz gain, etxe barruko kea arrisku larria da 3.000 milioi pertsonen osasunerako, biomasa eta ikatza erabiltzen dituzten erregaiak erabiltzen baitituzte etxeetan, batez ere diru-sarrera txikiak eta ertainak dituzten herrialdeetan.\nBiriketako osasunari buruzko zalantzarik baduzu, galdetu osasun-profesional bati. Lovexair Fundazioak on line eta doako baliabideak ditu arnas arazoak dituzten pertsonei orientazioa eta laguntza emateko.


Gabon Zaharrean hiru emakumek jasandako eraso matxistak salatu ditu Iruña Okako Udalak - Añana - Alea.eus\nGabon Zaharrean hiru emakumek jasandako eraso matxistak salatu ditu Iruña Okako Udalak\nEstitxu Ugarte Lz. de Arkaute 2020-01-03 19:25\nElkarretaratzea egin dute bizilagunek, arratsaldean, erasoak salatzeko. PHOT.OK\nUdalak antolatutako kotilioian hiru emakume erasotu zituzten; erasotzailea espetxe-funtzionarioa den argitzeko eskatu du udalbatzak.\nIruña Okako udalbatzak elkarretaratze isila deitu du gaur, udaletxearen aurrean, 18:00etan, eta herritarrak animatu ditu mobilizazio horretan parte hartzera. Goizean, adierazpen instituzionala onartu dute udal talde politiko guztiek, aho batez, Gabon Zaharrean Udalak berak antolatu zuen kotilioian hiru emakumek jasan zituzten eraso matxistak salatzeko: "Horrelako eraso sexistak gure gizartearen esparru guztietan gertatzen den egiturazko indarkeria matxistaren beste isla bat dira. Emakumeen aurka erabiltzen den indarkeria emakumeen duintasunaren, osotasun fisikoaren eta moralaren aurkako eraso larria da, emakumeen giza eskubideen urraketa larria hain zuzen".\nEraso matxistaren biktimei babesa adierazteaz gainera, Udalak erabaki du Iruña Okako hiru bizilagunak "zaintzeko eta defendatzeko" akusazio partikular gisa azalduko dela prozedura judizialean. Era berean, dagokion administrazioari eskatu dio "erasotzailea edo erasotzaileak espetxe-funtzionarioen kidegokoak direla baieztatzen bada, dagozkion erantzukizunak argitu daitezela". Halaber, Udalak adierazi du ez dutela erasotzailea udalerrian nahi, eta eskatu du "beste udalerri batera lekualdatzeko".\nUdalak herritarrei eskatu die inolako eraso sexistaren konplize ez izateko eta indarkeria matxistaren edozein adierazpenen aurrean jarrera aktiboa izateko. "Gogoratu guztion ardura dela, gure eragin-esparruetatik, indarkeria desagerrarazteko borroka egitea, denoi eragiten digun gizarte-arazoa baita".


Kontzertuak antolatzeko diru-laguntzak. Noticias de Gipuzkoa\nKontzertuak antolatzeko diru-laguntzak\nZumaiako Udalak tabernariei diru-laguntzak eskainiko dizkie kontzertu txikiak antolatu ahal izateko\nzumaia- Zumaiako Udaleko Kultura Sailak, seigarren urtez, diru-laguntzak eskainiko ditu tabernariek euren lokaletan kontzertu txikiak eskaini ahal izateko. Hala, Udalak kontzertuaren %50a estaliko du, eta ahal den guztietan programa-tzean herriko musika taldeak ere kontuan hartzea eskatzen da.\nDiru-laguntzak jasotzeko tabernariek Udalarekin nahiz bestelako administrazioekin zorrik edo bestelako konturik ez dutela ziurtatu behar dute eta ekitaldia tabernaren barruan egin beharko da eta kanpoan baldin bada, ordutegiak eta bolumena bereziki zainduko dira. Bestalde, erabiltzen diren karteletan Udalaren laguntza izan dela adierazi beharko da. Horretaz gain, Udalak jakinarazi du egun berean eta tankerako ordutegian herriko aretoetan edo beste taberna batean beste eskaintza bat egonez gero, lagun-tza ez dela emango. - A.R.


Euskal Herria Kantuz: julio 2013\nAbuztuaren 20an Tafalla Kantuz herriko jaietan.\nAbuztuaren 14tik 20ra bitartean Tafallako jaiak ospatuko dira. Azken egun horretarako bereziki egitarau ederra prestatu digute Tafalla Kantuz taldekideek. Hemen duzue egitaraua: 12:00etan, Tafalla Kantuz ekimena Baigorri elkartetik abiatuta. 14:30ean berriz, Guztientzako bazkaria Ikastolan, 18:30ean, Kantuan jarraituko dugu Tafallako kaleetan zehar, eta 20:00etan, F. Navarra plazan dantzaldia Patxi Perez eta konpainia taldearekin. Bazkarira joateko asmoa dutenek bidali dezatela informazioa helbide honetara: patxideguarats@hotmail.com\nPublicado por Euskal Herria Kantuz en 10:33 No hay comentarios:\nGasteizko Jaiak: Abuztuaren 6an KANTU-DANTZA JIRA\nDatorren abuztuaren 6an, Gasteizko jaietan egingo den Kantujira Gorbeia bodegoitik (Herreria kalean dago, Arabako Aldunditik gertu) eguerdiko 12:00etan hasiko da. Ibilbidean kantuak eta dantzak uztartuko dira bidean, bozpasei geldialdi eginik. Eguerdiko 15:00etan berriz Landatxo kiroldegira abiatuko gara bazkaltzera. Arratsalden ere 18:00ak arte jarraiepena emango diegu gure kantu eta dantzei. Ondoren Alde Zaharrean barrena erromeria eta kantuak izango ditugu. 20:00ak arte. Bazkarian izena emateko 22 euro sartu behar dira honako kontu zenbakian: (Euskadiko Kutxa) 3035 0080 95 0801087673\nUztailaren 20an, kantu pesta Latsan (Uztaritze)\nDatorren uztailaren 20an, Euskal Kantuaren pesta antolatu dute Latsan (Uztaritzen).\nGaueko 21:00etan, Afaria, "Latsan kantuz" eta beste taldeen emanaldiaren laguntzarekin.\nAfaria 19:00 eurokoa izango da (haurrak 9 €).\nLekua gordetzeko deitu zenbaki honetara:\nOstatuan berriz, taloak eta ogitartekoak eskuratzeko aukera izango dugu 3 eurotan.\nPublicado por Euskal Herria Kantuz en 15:23 No hay comentarios:\n2013ko "sanferminetan kantari" uztailaren 13an.\nAurten "sanferminetan kantari" kantujira Info7 irratikideak grabatuko digute. EGITARAUA: 11:45ean, Merkatu zaharraren plazan (Udaletxearen atzealdean), elkartuko gara. 12:00-14:30, kantujira musikariekin. (kantujira hau grabatu egingo dugu). 13:00etan, Bazkaria San Jose plazan. 17:30ean, jai-giroan kantuak eta dantzak. Bazkarian izena emateko 22 euroko ingresoa egin kontu korrente honetan: 3035. 0052. 69. 0521052966 (Caja Laboral). Izen ematearen berri eman antolatzaileei: Enrike Arriaga, Iruñea. Orreaga Fundazioa - Tfno.zbkia.: 948 554780 - 649.526.168 e-posta: lizarraindarki@gmail.com\nPublicado por Euskal Herria Kantuz en 15:05 No hay comentarios:


Mediaberri.com - Abendua 2007\nArtxiboak: Abendua 2007\n2007/12/31\tSGAE zigortu dute intimitatea urratu izanagatik\n20:55:43 | Atalak: Teknologia, Kulturan | 67 hitz Jabetza intelektualaren defentsan, dakigunez, SGAE bezalako erakundeak ezkontza batean sartu eta bertan kamarak instalatzeko gai dira. Datuak Babesteko Espainiako Agentziak, halako trikimailu txukunak erabiltzeagatik, 60.000 euroko isuna jarri dio SGAEri, besteak beste, ezkongaien intimitaterako eskubide konstituzionala urratu dutelako. Erakundeak detektibe bat bidali zuen ospakizunera eta, ezkutuan, kamarak jarri zituen, babestutako musika erreproduzitu behar zutelakoan ezkontzan, kanona ordaindu gabe. Helegitea aurkeztu du SGAEk isuna ekiditzeko, ea zer gertatzen den.\nErantzun\t2007/12/29\tErrege magoei bidaiatzeko bisa ukatu zaie\nErantzun\t2007/12/27\tKarlisten argazkilaria\n00:59:05 | Atalak: Kulturan | 421 hitz Euskal Herrian gertatu izan diren gerra modernoetako irudi gutxi heldu da gaur egunera, izan ere, XX. mendearen hasieran argazkilaritzak muga handiak zituen eta, horrez gain, askoz garestiagoa zen egungo kamera digitalek dituzten aukera aniztasunen eta salneurri apalen aldean. Horregatik zaila da pentsatzea XIX. mendeko gerretako argazkiak ere badirela, egunotan Durangoko (Bizkaia) Arte eta Historia Museoan ikusgai jarri dituztenak kasu, Jose Lejarreta Arregi (1838-1895) iurretarrak bigarren gerra karlistan eginikoak, 1873. urtean gerra hasi zenetik Alfontso XII.a Durangon sartu arte, 1876an.\nDuela hogei urte inguru hasi ziren museoko ikerlariak Lejarretaren lanaren inguruko ikerketak egiten, Jose Maria Uriartek erakusketaren dokumentazio lanak egin ditu, eta, esan zuenez, duela urte asko ekin zioten historialariek bigarren gerra karlistako irudiak biltzeari, «80ko hamarkadan hasi ziren halako gauzak egiten, Enrike Saez Sanpedro eta Jose Mari Tuduri izan ziren aitzindariak». Durangoko museoan ikusgai dauden irudi guztiak Victor Sierra-Sesumagak bildu ditu azken hamarkadetan, «harena da egungo bildumarik handiena, kopiak eta originalak lortu ditu, gehienak oso formatu txikian egiten ziren garai horretan». Uriartek azaldu zuenez, lanaren kalitatearen gainetik dago argazkiek islatzen dutena, «garai hartako lekukotza da, artearen aldetik gutxi eskain dezakete Lejarretaren argazkiek, baina gerra karlistako protagonistei aurpegia jarri zien, horregatik da hain garrantzitsua guretzat». Zortea izan zuen bidaide Iurretako argazkilariak; izan ere, «herriko argazkilari xumea» besterik ez zenak, Karlos VII.aren buruzagi militar gehienak erretratatzeko aukera izan zuen. Gerra hasi aurretik Durangon bazegoen beste argazkilari bat, Pedro Jose Landazuri, «hura hil zenean, 1871n, uste dugu Lejarreta hasi zela argazkilari moduan». Handik gutxira hasi zen gerra eta Durango izan zuen gerrako protagonisten bilgune nagusia, karlisten alderdietako buruzagiena behintzat. Izan ere, Durango erabiltzen zuen Karlos VII.ak Bizkaira etortzen zen bakoitzean, «harekin batera etortzen ziren batailoi guztiak». Toki eta une egokian zegoen, beraz, Jose Lejarreta bigarren karlistaldia hasi zenean, eta «Karlos VII.aren buruzagietako asko pasatu ziren argazkilariaren estudiotik, ofizialak, funtzionarioak eta jeneralak batez ere. Orduko argazkilaritzarako tresnak oso garestiak ziren eta dirudunen eskuetan baino ez zegoen argazkiak egitea, «horregatik ez dago soldadu xumerik Lejarretaren irudien artean». Argazkigintza XIX. mendearen hasieran garatzen hasi ziren, baina, hastapenetan, muga handiak zituen lanbideak eta, horregatik, bigarren gerra karlistak erretratuetan baino ez dituzte islatzen Jose Lejarretaren argazkiek, «oso zaila zen orduan kanpoan lan egitea, tramankulu guztiekin batera eta bestera erabiltzea ezinezkoa zuten argazkilariek». Argazkia egiteko klixea momentuan landu behar zuten, busti egin behar zuten eta, lehortu aurretik, irudia gauzatu. Horregatik, ezinezkoa da borroketako argazkirik topatzea erakusketako argazkien artean, «estudioan bertan egindakoak dira gehienak, Arteagako kanoien lantegia da salbuespen bakarrenetarikoa».\nErantzun\t2007/12/22\tErasoei «erantzun politikoa» emateko deia egin du Batasunak\n22:26:05 | Atalak: Euskal Herria | 391 hitz PSOEren Gobernuak euskal mugimendu independentistari «gerra deklaratu» eta Euskal Herrian «salbuespen egoera» ezarri duela salatu du Pernando Barrena Batasuneko bozeramaileak. Asteotan haien kontra eginiko «eraso ugariak» arbuiatzeko agerraldia egin dute, Bilbon, ezker abertzaleko berrogei bat kidek, hala nola Batasuneko mahaikideak eta Batasuneko edo HBko buruzagi izandakoak. «Kideak, lagunak, bikoteak eta gurasoak atxilotu, espetxeratu eta torturatu dizkigute, azkenak, 18/98 auziko 47 espetxeratuak eta gure kide Marije Fullaondo». Horiekin batera, Gorka Lupiañezek bere atxiloketan jasandako «torturen kontaketa hunkigarria» azpimarratu zuen Barrenak, «oraindik ere polizia desberdinek zer- nolako tortura basatiak egiten dituzten erakutsi digu Gorka Lupiañez gazteak». Eraso guztien aurrean, alabaina, «aski da» esateko garaia dela ohartarazi du Batasuneko mahaikideak, «hemendik ez zarete pasatuko esateko ordua da, Euskal Herriaren kontra edozer zilegi dela ideiari muga jartzeko». Herritarrei, halaber, «erantzun politikoa emateko» deia zabaldu die, «herriak pairatzen dituen erasoen neurrira erantzuteko prestatu beharra dago, independentziaren ateak zabaltzen hasteko». Bestetik, haien kontrako erasoen gainetik, ezker abertzaleak bere «lanean aurrera egiteko kemena eta konpromisoa» berretsi du: «Kolpatzen eta gure kideak zein gu geu atxilotzen jarrai dezakete, nahi beste basakeria egin, baina ezker abertzalea inoiz baino sendoago dago, inoiz baino irmoago politikoki». Erasoek, hartara, haien «ildoaren defentsan tinkoago» eusteko lagundu dietela gaineratu du. Espainiako Gobernuak, Barrenaren ustez, baimena eman dio «Rubalcabaren ministerioari» ezker abertzalearen ekimen politikoaren aurkako borroka «estalkirik gabe» gida dezan. Borroka horretan, nabarmendu duenez, «ezin dugu ahaztu Nafarroako Sanzen Gobernuak gustura kolaboratzen duela». Era berean, EAJri eta NaBairi leporatu die PSOEren «helburu berbera» bilatzea, «Ibarretxe, Urkullu, Balza eta Zabaletaren laguntzarik gabe erasoaldi errepresibo hau ulertu ezin» delako. Horren harira, PSOEren estrategiarekin bat egitea egotzi zien EAJ eta Nafarroa Bairi eta, hiru alderdi horiek «iruzur politikoa» egin nahi dutela salatu du Barrenak, «haien posizioak indartu eta ezker abertzalearena ahultzeko». Frantziako Gobernuak ere, «Espainiaren eskutik» diharduela gaitzetsi du eta Ipar Euskal Herrian «mespretxu eta umilazio politikarekin» jarraitzen duela gogorarazi du. Bilbon bildutako ezker abertzaleko kideen artean, besteak beste, Karmelo Landa, Eusebio Lasa, Mikel Etxaburu, Tasio Erkizia, Karmele Aierbe, Jose Luis Elkoro, Joserra Etxebarria, Periko Solabarria, Esther Agirre, Txomin Ziluaga, Karlos Rodriguez, Loren Arkotxa, Josu Iraeta, Julen Aginako eta Itziar Aizpurua izan dira. Erantzun\t2007/12/19\tIñaki Antiguedad «Ez da jasangarria ukitu berdea ematea gaurko antolaketari»\n02:05:58 | Atalak: Euskal Herria | 1183 hitz Unibertsitatean eskolak eman eta politikan eta Euskal Herri osoan zehar hitzaldi ugarietan parte hartu izanaren ondorioz, hizlari trebea da Iñaki Antiguedad (Bilbo, 1955). Esaten duen guztia, alabaina, ondo prestatu ohi du, bere ikerketen emaitzak zabaltzearekin batera, ideietan sakontzeko aukera ematen diolako solasaldi berri baterako prestatzeak, «erronka» delako bere buruarentzat. Kargu eta zeregin ugari izan baditu ere, unibertsitateko ikertzaile eta aditu gisa aurkezten dute komunikabideek, urteotan, batez ere, klima aldaketari eta ingurumenari lotutako bestelako gaien inguruan iritzia eskatzeko.\nEremu askotan ibili zaren arren, hidrologian katedradun gisa aurkezten zaituzte ia beti. Zergatik? Uste dut jende askok ez dakiela hidrologia zer den ere, baina egia da batzuetan horrela aurkezten nautela, berdin dio zeri buruzko hitzaldia ematera noala. Hidrologia irakaslea eta ikertzailea naiz, bai eta une batean katedradun izateko jauzia ere egin nuela. Zelan heldu nintzen horretara? Orain jaio izan banintz, agian beste modu batean egingo nuen, baina momentuan hori erabaki nuen. Garai batean bazirudien halabeharrez unibertsitate ikasketak egin behar zirela, karrera bat lortzeko. Egon nintzen begiratzen ikasketen eskaintza eta nik beti pentsatu dut ez nuela bulego batean egon nahi. Lanean ikusten nuen neure burua, baina basoan, ez leku itxi batean, ez hirian. Hasi nintzen begiratzen; matematika, biologia... eta geologia bakarrik gelditzen zitzaidan. Argi neukan zientzien arlotik joan behar nuela, naturarekin lotura zuen zerbaitetan, eta, esan nuen, zer da harri bat baino naturalagoa? Baina hidrologian lortu zenuen gero katedra. Geologia bost urteko karrera zen eta bidearen erdian pentsatu nuen harriak baino interesgarriagoa zela ura. Alaiago ikusten nuen ura harria baino, mugikorragoa, eta garai hartan oso gauza gutxi egiten ziren hemen eremu horretan. Bosgarren ikasturtera helduta, aukera izan nuen unibertsitatean bertan jarraitzeko. Nahiko bide erreza izan zen nirea, oso laster izan nuelako aukera tesi bat egin eta hemen gelditzeko. Uraren bidea hartu nuen gauza bizia delako eta, bestalde, horrek aukera ematen zidalako basotik ibiltzeko. Gainera, dena egiteko zegoen, nolabaiteko erronka zegoen. Gerora, bizitza eman dut uraren ikerketan, eta horrek ate asko zabaltzen ditu, ez bakarrik zientziaren ikuspegitik. Atsegin al duzu ikerketa eta unibertsitatea munduan aritzea? Ni ikerketan sartu nintzen basoan ibiltzea nahi nuelako, erloju eta ordutegirik gabe. Horregatik hartu nuen bide hori, harriena lehenengo eta urarena gero. Gehiago ukitu ninduen urak harriak baino. Gaur egun oso gustura nabil, eta zure lana atsegin duzunean berdin zaizu egun batean 14 ordu sartzea halako gauzetan. Gainera, ordaindu egiten didate eta, alde horretatik, pribilegiatua sentitzen naiz, nire gustuko lan ordaindua egiten dudalako. Hemen aukera daukat guztia kritikatzeko eta hori ez da erraza edo, behintzat, ez da ohikoa. Unibertsitateko irakasle eta ikertzaile bezala ere, pribilegiatua naiz, nik ematen ditudan irakasgaiak nire ikerketarekin zerikusia badutelako. Urak ate ugari zabaldu dizkizula diozu. Zer nolako ateak? Ura ezinbesteko gauza den gizarte guztietan, eta horrek ematen du uraren ikuspegitik aztertzeko beste hainbat eremutan gertatzen diren gauzak. Orain modan dagoen garapen iraunkorrarena uraren ikuspegitik ikusten denean konturatzen zara badagoela azalkeria handia horretan. Urak ematen dizu aukera gauzak transbertsaltasunez ikusteko, natura bera, hiriak eta landa eremuak ulertzeko modu bat. Uraren bidez, gizarte eredua bera ulertzeko adierazle bat aurkitu dut. Horrek eraman al zaitu ikuspegi kritikoa jorratzera? Lasai topatu daitezke beste hidrogeologo batzuk batere kritikoak ez direnak gaurko sistemarekin. Esaten dute ura ura besterik ez dela, agian ez dutelako beste modu batean ikusten edo ados daudelako sistemarekin. Nik amodiozko harremana daukat urarekin, baina kritiko izateko nolabaiteko beharra lehenagotik ere daukat, geologian sartu baino lehen, frankismo garaikoa naiz, azken boladakoa bada ere. Ura eta uraren mundua eta mundu soziala eta ekonomikoa bildu ditut nire baitan. Horregatik aipatzen dut uraren transbertsaltasuna. Bestelako hidrologoekin eztabaidatzean, beraz, zer-nolako argudioak erabiltzen dituzu? Ez noa esatera abantaila daukadanik, baina bai sentitzen dut uraren inguruko eztabaidetan jendeak baduela ikuspegi sektoriala, bakoitzak bere ur zati horrena, alegia. Nik uste dut lortu egin dudala, horretara joan naizelako, ura zehar lerro batean moduan hartzea. Uraren gainean nabilenean, badaukat beti ikuspegi zabala, ez dela errekatik errekara edo urtegitik urtegira doan hori bakarrik. Gaurko eredu ekonomikoa ere aztertu behar dut eta lurralde antolaketa, hori funtsezko kontua da, askotan ahaztu egiten bada ere, lurralde antolaketa da hemen giltza. Hainbat gauzez ari gara, ari gara etxegintza politikaz, baso politikaz, nekazaritzaz, harrobi politikaz eta azpiegituren gainean, guztiak dauka eragina uraren gainean. Ulertzen al dute gainerakoek zure ikuspegi hori? Transbertsaltasunaren alde ona da ahalbidetu egiten duela osotasuna ikustea zehar lerro batean, zatitako ikuspegia gainditzea. Baina, bestalde, askotan arazoak izaten ditut buruan hain argi ikusten ditudan gauzak jendeari azaltzeko, ikuspegi bakarra dutelako. Uste dute ura erreka dela eta erreka uholdea dela. Baina ez da horrela, faktore asko daude hor. Hain da konplexua, arazoak izaten ditudala entzuleak nik esandakoa ulertzeko. Konplexutasun hori ona da arazoak agerian uzteko baina, batzuetan, esandakoa praktikara eramatea ezinezkoa dirudi. Politikarekin gauza bera gertatzen da. Zerekin parekatzen duzu hori? Politikan askotan gertatzen da hori. 18/98 auzian, esate baterako, argi dago zein den egin beharrekoa: Auzipetuak askatu. Hori oso sinplea da, ulertzen duena ondo eta ulertzen ez duenak bost. Baina gure gizarte hau eraldatzea zaila da, batzuetan badakizu zer ez den ona, baina ez dakizu ondo zer nolako pausuak eman behar diren. Erreferentzia argirik ez daukagu, ez dago egin beharreko urratsak azaltzen dituen eskulibururik. Baina gizartea eraldatu beharra dago ela diote, esaterako, ekologistek. Garapen jasangarriarekin adibide ona dago. Ez da jasangarria ukitu berdea ematea gaurko antolaketari, sakonera jo beharra dago, gizartea astindu beharra dagobenetako aldaketa gauzatuko bada. Oso zaila da, ez delako egun batetik besterako kontua. Kazetariek, askotan, galdera oso sinpleak egiten dituzte eta badirudi bai ala ez erantzutea bilatzen dutela: Urtegi hau bai ala ez? Eta erantzuna ezin da sinplea izan, beharbada bai, beharbada ez, agian handia edo txikia, beharbada hemen edo han, edo inon ez. Orduan ezin da inoiz erantzun jakinik eman ingurumen kontuen inguruan? Askotan arazoa planteatzen den unean baino lehenagokoa da, abiapuntuan egon daiteke akatsa. Gizarteko sektore guztiek behar dute ura, eguneroko elementua baita. Askotan egiten dira kalkuluak modu okerrean, esaten dute hainbeste ur beharko dugula datozen 20 urterako, eta gaur ez dugunez hori, egin behar dugu urtegi bat urtemuga horretan ahalmen hori izateko. Pentsa daiteke, horren beharra izango badugu, egin beharko dela urtegia. Berdin gertatzen da energia edo garraioarekin, hainbesteko beharra izango dugula esaten digute. Beti esaten dut aurreikuspenak bete egiten direla, planifikatzaileek horrela nahi dutelako. Esaten da beharra egongo dela, baina ez da hala, esaten duen horrek nahi du behar hori izatea. Aurreikuspen esaten diogu benetan atzeikuspen denari. Nonbaiten saihesbide bat jarri nahi dutela 15 urte barru trafikoa bikoiztuko delako... ez, zuk nahi duzuna da saihesbide horrekin 15 urtean trafikoa bikoiztea, gero ez dakit zer egiteko han, etxebizitzak edo dena delakoa. Zintzotasun osoz aurkeztu behar dira proiektuak. Hiztegia bera aldatu beharra daukagu orduan? Informazio autobideen gizartean badirudi hiztegiak gero eta balio gutxiago duela. Hemen dena nahasten da, beharra eta apeta, askatasuna eta guztiz kontrakoa, hitz berak erabiltzen ditugu guztiz gauza diferenteak esateko. Gora Euskadi sozialista egon gara esaten betidanik eta, tira, Madrilen gobernu sozialista dago orain. AHT bera jasangarritasunaren bidea dela esaten didate, eta ni tren horren kontra nago jasangarritasunaren aurkakoa delako, hain zuzen ere. Ur gatazkak azaltzen direnean ere agerian gelditzen dira desberdintasunak, ura behar dugula, bai, baina non amaitzen dira beharrak eta non hasten dira apetak? Zeintzuk dira egungo beharrizanak? Bushek inbaditu zuen Irak, esanez AEBetako gizarteak hidrokarburoen beharra zuela. Beste askok antzeko gauzak esango dituzte beste eremu batzuetan. Erantzun\t2007/12/18\tEguberrietako kantuen korua\n00:20:50 | Atalak: Kulturan | 614 hitz Gaur egun gehien saltzen diren diskoen zerrendetan gutxitan ageri den arren, kantu korala aitzindaria da musikaren historian. Euskal Herrian bertan, jarraitzaile ugari eta, batez ere, abesbatza ugari eta garrantzitsuak daude. Eguberriak gainean direla, gainera, ohikoak dira Gabon kantak batetik bestera ematen dituzten koruak, haurren ahots goxoek osatutakoak batez ere. Neguko ospakizun berezi hauek musikarekin girotzeko, beste urrats bat egin du Leioako Kantika Korala abesbatzak. Euskal Herriko zein nazioarteko hamabost konpositore garrantzitsurengana jo dute, leioaztarrentzat horrenbeste obra berri sortzeko eskaera plazaratzeko. Horren emaitza Gabon Kantika! izeneko diskoan kaleratu berri dute, askotariko herrialdeetako Gabonen berri ematen duen lana. Hamar eta hamazazpi urte bitarteko haur eta gazteek osatzen dute Kantika Korala. Orotara, 55 dira, eta guztiek ikasi dute Leioako Udal Kontserbatorioan. Urteotan kontzertu ugari eman eta nazioarteko lehiaketa garrantzitsuetan parte hartzeko aukera izan du taldeak. Besteak beste, Mexikon, Katalunian eta Islandian aritu dira. Zenbait disko ere grabatu dituzte aurretik, eta, azken honetan, estudioko efektuekin lan egin beharrean, Azkoitiko Santa Kruz komentura jo zuten, urrian, diskoa grabatzera. Abenduaren 22an zuzenean aurkeztuko dute Gabon Kantika! lana, Leioako San Joan Bautista elizan, 20:30ean. GABON ISTORIOAK. Urtebete luzeko lana ekarri die Leioako Udal Kontserbatorioko arduradunei bertoko zein kanpoko konpositoreei lan argitaragabeak eskatzea, baina, azkenean, Gabonetako ohitura eta istorioen berri ematen duen kantu bilduma osatu dute. Erlijiora jo dute egileetako batzuek kantu korala sortzeko, Josu Elberdin pasaitarrak kasu; Deikundearen momentua Angelus izeneko kantuan jaso du. Javi Busto hondarribiarrak, berriz, Anutxi Lazkano-tegi bere seme-alaben andere- ñoa izandakoak Olentzerori buruz eginiko olerki bat hartu eta Gizon on bat kantua sortu du. Eva Ugaldek Jose Ignazio Ansorena Mirri pailazoaren Gabonetako olerki goxo bat aukeratu du Dizdizka zeruan kantarako, Din-dan-don doinu ezagunari musika berria jarrita. Euskal Herrikoak ez ezik, besteak beste Galizia, Argentina eta Japoniako konpositoreek Leioa Kantika Koralarentzat eginiko abestiak biltzen ditu diskoak, eta haiek ere oso gai desberdinak eta bitxiak jorratu dituzte Eguberrien inguruan. Xavier Pastrana kataluniarrak Tarragonako herri kantutegiari heldu dio eta, doinu zahar bat oinarri hartuta, hiru zatitan banatutako kantu korala idatzi du, Canço de Bressol. Katalana da, hain zuzen ere, diskoan entzun daitezkeen hizkuntzetariko bat, euskara, gaztelera eta latinarekin batera. Latina da kantu koralaren oinarrizko hizkuntza.\nBASILIO ASTULEZ Leioa Kantika Koraleko zuzendariaBizitza osoa musika koralaren inguruan egin du Basilio Astulezek (Gasteiz, 1975), Leioa Kantika Koraleko zuzendariak. Umeen abesbatza sortu zuen duela sei urte, baina bestelako zereginetan dabil, musika koralaren irakaskuntzaren ingurukoak guztiak ere. Abesti koraletan izanda ere, posible al da benetan berriak diren Gabon kantak sortzea?Gabon Kantika! diskoak hori baieztatzera dator. Herritik datozen melodietatik edanez, testu bereziei musika jarriz eta literatura katolikoan oinarrituz, diskoan Eguberri musikaren beste interpretazio bat azaldu nahi izan dugu, berezia. Horregatik, egileei musika eskatzerakoan, haien sormen askatasunari garrantzi handia eman genion. Kristautasunean oinarritutako obrak ez ezik, hainbat tokitako folklorean oinarritutakoak ere sortu dituzte zuentzat konpositoreek. Zein gai jorratu dituzte?Hainbat herrialdetako folklorean oinarrituz, bakoitzaren doinu herrikoiak dira nagusi zenbait kantatan. Hala, Katalunia eta Murtziako Gabon kantak topatuko ditugu diskoan, besteak beste. Era berean, Peruko doinuak eta Suediako Erdi Aroko melodiak daude diskoan. Aipatzekoa da, bestalde, atzerriko egile batzuek musika koralaren hizkuntza unibertsalean idatzi dutela: latinez. Euskal Herriko egileek ere hartu dute parte diskoan. Zeintzuk izan dira haien Eguberrietako gaiak?Junkal Guerrero donostiarrak, adibidez, Non degun, non? kantan egunerokotasunari lotutako mezu bat bidali nahi izan du, txalupetan iristen diren etorkinen egoeraren larritasuna azalduz eta Jesusen jaiotzaren pobreziarekin parekatuz. David Azurza egile tolosarrak, bestalde, Hiru Errege Kantak sortu ditu, biolinaren laguntza aberatsarekin jantzitakoak. Latinaren garrantziaren adibide, Xabier Sarasola beasaindarrak Ave Iesun kantuan Aita Donostiak jasotako testu erlijioso bat izan du oinarri. Ahotsik onenak al dira umeenak Gabon kantuak interpretatzeko?Ez dakit onenak diren, baina Gabonetako espiritu tradizionalarekin bat datoz, dudarik gabe. Gabonak eta haurrak oso lotuak daude eta freskotasun, xalotasun eta ilusioaren eroale izan daitezke haien ahotsak. Erantzun\t2007/12/15\tAlfonso Sastre eta Eva Foresti omenaldia\n12:35:11 | Atalak: Kulturan | 74 hitz Datorren asteartean, abenduak 18, Alfonso Sastre eta Eva Forest-i omenaldi bat eskeiniko diegu GITE-IPESeko 30. urtemugan. Gauaren izenburu orokorra da "Antzerkia ere etorkizunez beteriko arma bat da" eta bertan anterki eskenak eta musika azalduko ditugu elkarren segidan. JAKINA GONBIDATUTA ZAUDELAEGUNA Abenduak 18, astearteaORDUA Arratsaldeko 20:00etanLEKUA Bilboko Kafe AntzokiaGAIA Antzerkia ere etorkizunez beteriko arma bat daARTISTA GONBIDATUAK Alfonso Sastre, El tenderete, Ez dok hiru, Fermin Valencia, Goloka, Herr Doktor Feming , Laressistance, Rogelio Betanz…SARRERA LIBREA\nErantzun\t2007/12/11\tZoriaren banatzailea\n23:59:24 | Atalak: Euskal Herria | 600 hitz Guggenheim museoaren aroan bizi bada ere, askoz ere ikur zaharragoak ditu Bilboko hiriak bere kaleetan. Zazpikaleetako bihotzean, esate baterako, badira bilbotar gehienek aski ezagunak dituzten tokiak; Arriaga antzokia, Boulevard urtebetez itxita dirauen kafetegia eta, haren ondoan, Azcarreta loteria saltokia. Areatzako toki berezi hauek ederki ezagutzen ditu Asun Azkarreta bilbotarrak, bere arbasoek sortutako negozioa gidatzen mende laurden bat baino gehiago daramalako, hain zuzen ere. «Zirraragarria da pentsatzea laster ehun urte beteko ditugula». Banketxe moduko bat zen Azcarreta bere aitaren osabak sortu zuenean, «dibisak aldatu eta bestelako zerbitzuak eskaintzen zituen», baina 1914tik loteria saltzeari ekin zioten, eta horretan jarraitu dute, «gaur arte». Asun Azkarretak ez zuen familiaren negozioan lan egiteko asmorik: «Banuen beste lanbide bat, baina aitak nire esku utzi zuen zendu zenean». Damurik ez du izan, lehenengo urteak zailak izan zituen arren. 1983. urteko abuztuan Euskal Herrian izan ziren uholde handiak ondo gogoan ditu: «Zazpikaleetako denda guztietan sartu zen ura, eta gurean ere kalte larriak eragin zituen». Urte gazi-gozoa izan zen hura harentzat. Izan ere, Gabonetan inoiz eman duten saririk handiena banatu zuten Espainiako Gabonetako loterian: 36 milioi euro inguru. «Pezeta zaharretako sei mila milioi ziren, ikaragarria izan zen guretzat». Loteriaren inguruko kondairek diote hondamendiak gertatzen diren lekuetan zoriak dirua banatzen duela beti. «Eta, orduan, zorteak ez zigun hutsik egin bilbotarroi; herriaren sineskeria bete egin zen». Uholdeen ondorioz, urrira arte itxaron behar izan zuten ateak berriz irekitzeko, «lanera bueltatzen lehenengoak izan arren», eta jende oldea etorri zitzaien Gabonetako loteria eske. «Hasi berria nintzen eta lanak gainezka egin zigula ondo gogoratzen dut». Loteriakoa denborarekin areagotu egiten den zaletasuna dela uste du Azcarreta loteria saltokiko jabeak: «Eguberrietako ohiko osagaietako bat bilakatu da, turroia eta opariak bezala». Bilboko Gabonak, hala ere, zeharo aldatu direla salatu du: «Egia da kaleko argiak lehenago piztu eta supermerkatuetan askoz ere lehenago hasten direla gozokiekin, baina giroaren falta sumatzen dut». Eguberriak «geroago» datozela sentitzen du orain, ezagunek kalean agurtu eta zoriontzen hasi aurretik ez du garai batean bizi zuen girorik ikusten. «Askoz ederragoa zen duela 20 edo 30 urte kalean sortzen zen mugimendua; orain, Gabon kantak ere ez dira entzuten». Egungo ospakizunak «kontsumoari begira» egiten direla uste du. KAFETEGIA GOGOAN. Gabonetakoak ez ezik, bestelako aldaketak ere sumatzen ditu Asun Azkarretak Bizkaiko hiriburuan. Areatza bera, adibidez, oso bestelakoa zen txikitan bisitatzen zuenean: «Askotan etortzen nintzen etxekoekin, eta zeharo desberdina zen». Inguru «maitagarria» irudikatzen du duela zenbait hamarkadatako Areatza burura datorkionean. Jendearen ezinbesteko bilgunea zen orduan: «Boulevard kafea jendez gainezka egoten zen eta askoz denda gehiago zeuden. Sentipen bereziak sortzen zituen». Gaur egun, aldiz, bestelako adjektiboekin deskribatu behar du bere saltokiaren inguruan hiriak marrazten duen paisaia. «Arriaga antzokia oso hotza da orain, jendea elkartzeko tokia falta zaio». Askoz ere larriagoa deritzo Boulevard kafetegiaren itxierak iaz utzitako hutsuneari: «Txundigarria izan zen niretzat itxita ikustea». Une gogoangarriak ditu Bilboko kafetegirik zaharrenarekin. «Sariak banatu izan ditugun guztietan haiek ekarri digute topa egiteko xanpaina, iaz izan ezik». Eraikineko jabeek agindu dutenez, kafetegia berriz ireki behar dute laster. «Zorioneko eguna» izango da hura Asun Azkarretarentzat. Bere negozioan krisialdirik ez du sumatzen, baina gainerako denda txikien egoerari kezkagarri deritzo loteria saltzaileak, merkataritza gune handiei aurre egiteko «zailtasunak dituztelako saltoki txikiek», Zazpikaleetakoak tartean. Azkarretarentzat, «penagarria» litzateke inguruko dendak itxi behar izatea: «Tristea da kalera atera eta dendarik ez ikustea, itxitako lokalak besterik ez topatzea, inolako girorik gabe». Azcarretak, behintzat, luze iraungo duela agindu du bere jabeak, «etxekoen negozioa izango da aurrerantzean ere». Erantzun\t2007/12/10\tSozialismoa Euskal Herrian ikastaroen saio berria\n21:39:51 | Atalak: Euskal Herria | 122 hitz Hauxe da Gite-Ipes elkarteko lagunek zabaldutako deialdia, hitzez hitz:\nAzken SOZIALISMOA EUSKAL HERRIAN? saioaz geroztik, azaroak 10, gauza asko gertatu dira eta denbora faltan ibili gara: Historia Ikastaroa, 18/98+ partaideen atxiloketa, Durangoko azoka, etab. Hala eta guztiz ere, datorren larunbatean abenduak 15, SOZIALISMOA EUSKAL HERRIAN? izeneko jardunaldiari jarraipena emango diogu, pentsatu bezala.\nDakizuenez, lehenengo hiruhilabeetan gizartearen arlo ekonomikoa aztertzen jardun dugu. Oraingoan Antton Mendizabalek (Tonino) zuzenduko du saioa. Saioaren gai orokorra izango da: Nuevas tecnologías y transformación social (aplicación a las nuevas tecnologías derivadas de la revolución de la microelectrónica).\nNOIZ Abenduak 15, larunbataORDUA: Goizeko 10:00etan.NON Otxarkoagako Auzo Etxean. HIZLARIA Antton Mendizabal.GAIA: Nuevas tecnologías y transformación social.\nErantzun\t2007/12/01\tMunstroen bila\n20:51:43 | Atalak: Kulturan | 503 hitz Munduan inoiz izan den lanbiderik etsigarrienetariko bat omen da kriptozoologoena; izan ere, amets baten atzetik ematen dute bizitza osoa; haien ikerketan arrakasta lortzeko ia aukerarik gabe, gainera. Sasizientzialari horien jarduera du hizpide, besteak beste, Eduardo Angulo EHUko irakasleak (Bilbo, 1952) kaleratu berri duen Monstruos (Munstroak) liburuan. «Haiek bilatzen dutena ez da existitzen eta, existituko balitz ere, ez litzateke haien ikergaia izango». Aspaldi desagertutako edota mitologiari lotutako animaliak dira kriptozoologoek bilatzen dituztenak. Askotan, ustezko zantzuak eta lekukotzat aintzat hartzen dituzte kondairetan ageri diren izakiak benetakoak izan daitezkeela ziurtatzeko. Hala, aztarna berriak bilatzeari ekingo dio ikerlariak, munstroak topatzeko itxaropenarekin, «liburuetan eta herritarren ohituretan aurkitzen duen dokumentazioa izaten da haien lorpenik handiena», Anguloren iritzian, bestelako emaitzarik izan ez dutelako, eta, «izatekotan, zientziak ez luke arazorik izango aurkitutako animalia zoologiaren ikuspegitik aztertzeko». Kriptozoologoentzat, munstro baten aztarna fisikoak bezain garrantzitsua da lekuko batek izaki horri buruz eginiko deskribapena, ikusi duena benetakoa ote den jakiteko modurik ez dagoen arren. Anguloren ustez, bi motatako ikerlariak sailkatu daitezke, «iruzurretan aritzen diren kriptozoologoak daude, komediante hutsak direnak, eta badaude, halaber, seriotasun osoz lan egiten dutenek, eta askok goi mailako ikasketak dituzte». Azken horiek egiten duten lanari, dokumentazioa biltzearen aldetik, «zoragarria» deritzo idazleak. «Lan horiekin ondorio okerrak ateratzen badituzte ere. Haiek bildutakoarekin, soziologo baten lana litzateke gero jakitea zergatik duten gizakiek munstroak sortzeko beharra». Munstroen bila ibili izan direnen amaiera lazgarrien berri ematen du EHUko irakasleak bere liburuan. Nessieren lehenengo argazkia egin zuena, Robert Wilson, medikua zen. Denborarekin, irudia faltsutu egin zuela zabaldu zen eta, azkenean, «zaharren egoitza batean hil zen bakarrik, ia ezkutuan». Yetiren ustezko oinatzak aurkitu eta argazkietan jaso zituen Michael Wardek ere uko egin behar izan zion bizitza osoan sinetsitakoari, «urte luzeetan ikertzen aritu ondoren, azkenean aitortu zuen aurkitutako aztarnak sherpa batenak izan zitezkeela, behatzetan deformazioak izaten dituztelako elur gainean oinuts ibiltzeagatik». DINOSAUROEKIN BATERA. Ness aintzirako izakia ez da kriptozoologoak bila ari diren dinosauro itxurako munstro bakarra. Berez, herensugeak dira sasizientzialari horien lanaren oinarrietako bat. «Teoria bitxia dute; haien ustez, herensugeak dira gizakia eta dinosauroak batera bizi izan direla frogatzen duten espeziea, kultura askok jaso dituztelako narrasti horiek». Biologo bilbotarrak ezinezkotzat jotzen du teoria hori, «dinosauroak duela 60.000 milioi urte desagertu zirelako eta gizakia duela gutxi agertu delako lurrean». Kriptozoologoek, ordea, ingurune bakartuen hipotesia darabilte, Nessieren kasuan bezala, toki jakin batzuetan iraganean desagertutako animaliak bizirik jarraitzen dutela berresteko. Anguloren ustez, gizarte guztiek sortu dituzte munstroak, baina oso gutxik eutsi diote izaki horien izatearen sinesmenari. Gizon iletsu eta basatiaren kondaira aurkezten du adibide gisa: «Non-nahi topa daitezke, Katalunian, esate baterako, Jan del gel izenekoa dute eta gurean ere hortxe dugu Iratiko basajauna. Kontua da Euskal Herrian, gaur egun, inork ez duela sinesten basajauna existitzen denik eta Himalayan, aldiz, herri askok uste dute Yeti benetakoa dela». Munstro bati buruzko lekukotza asko egoteak ere azalpen erraza du zientzialariarentzat, «Ness aintzira inguratzen zuen errepidea eraiki arte, oso gutxik ikusi zuten munstroa, gerora etorriko zen iraultza. Himalayako tontorretara igotzea, noski, askoz zailagoa da». Erantzun\t:: Hurrengo orrialdea >>\tMediaberri


Azkarrak / Informazioa / Pascua / Paskoa / Proiektuak / Trebeak\nElizbarrutiko Pazkoak 2019\nJakinaraziko dizuegu, 2019ko 14 urte gorako Pazko inskripzio epea irekita dagoela. Epea apirilaren 2ra arte (0:00etan) irekita egongo da. Hurrengo estekan formularioa bete dezakezue: https://bilbokoelizbarrutia.survey.fm/inscripcion-pascuas-2019 Inskripzioak baieztatzeko atal guztiak bete behar izango dituzue eta...\nby Bizkaia · Published 19 February, 2016\nGazteleraz >> Kaixo danori, Para unificar información, queríamos volver a recordar la información completa de la que disponemos sobre toda la oferta de pascuas para este 2016: PRE-PASCUA ¿Quiénes?: jóvenes de 14-15 años, que...\nKanpoko komunikazioak / Pascua\nby Bizkaia · Published 12 February, 2016\nGazteleraz >> Queridos hermanos scouts: Desde la Diocesana de Cáceres nos invitan a celebrar una Pascua en clave scout, que era una vieja aspiración que teníamos un grupo de personas, que vemos cómo los...\nby Bizkaia · Published 5 February, 2016\nKaixo danori, 2016 urteko Elizbarrutiko Pazkoetarako informazioa ematen dizuegu hemen. 14 eta 35 bitarteko gazteentzat pentsaturik daude, eta izena emateko epea martxoak 1ean bukatuko da. Hona hemen Pazkoa bakoitzerako proposamena: AURRE-PASKOA Nortzuk?: Kkristinau sarbideko...\nby Bizkaia · Published 29 January, 2016\nKaixo Taldeak, Pasaden astean bidalitako informazioari izen emate dokumentu bat gehitu izan behar diogu. Beraz, Taizéra joateko asmoa dutenak, Taizeko komunitateak eskatzen duen beste izen emate orria ere bete behar izango du. Hona hemen...\nby Bizkaia · Published 22 January, 2016\nKaixo guztioi!!! Eskutitz honekin begirale eta trebeentzat bi urtero Euskalerriko Eskautak antolatutako ekintzaren berri eman nahi dizuegu. Pazkoa ezberdina bizi dezagun, egun santuetan Taizerako bidaia proposatzen dizuegu. Dakizuenez jada, Taizé, Frantzian dagoen herri txiki...


Txabi Arnal Gil: “ Heriotza txiki-txikiak garenetik modu naturalean sartu behar da etxeko egongelara” – UEU365\nueu365 | 2019-04-03\n“Galerak, heriotza eta dolua haurren hezkuntzan” izeneko ikastaroa izango da maiatzaren 11n eta 18an Iruñeko UEUren egoitzan. Txabi Arnal Gil UPV/EHUko Gasteizko Hezkuntza eta Kirol Fakultateko irakasleak emango du ikastaroa. Hizkuntzaren eta Literaturaren Didaktika da bere arloa eta psikodidaktikan doktorea da. Haur literaturan heriotzak duen trataera aztertu zuen bere tesian.\nHeriotza bizitzaren parte bada ere, oraindik ere ez dugu heriotzaz hitz egin nahi edo kosta egiten zaigu…\nGurean heriotza eta horren inguruan hitz egitea Elizaren monopolioa izan da, eta oraindik ere bada (zigorra ala sariari lotuta beti). Gure hitza ordezkatua izan da, ez digute irakatsi, ez erakutsi ezta parte hartzen utzi ere. Kosta egiten zaigula heriotzaz hitz egitea.. Jakina!\nHeriotzaren gaia haur literaturan nola lantzen den aztertu duzu zuk. Zer da zehatz-mehatz aztertu nahi izan duzuna eta zerekin egin duzu topo?\nAzken urteetako haur literaturak dolua eta heriotza nola jasotzen dituen aztertu dut. Ikerketa horretarako batzuk izan dira kontuan hartu ditudan aldagaiak: lanen jatorria, protagonisten izaera eta ezaugarriak (hildakoenak eta horien senitartekoenak eta lagunenak), generoa, heriotza motak edota doluaren faseak, besteak beste. Eta haur literatura ausart batekin egin dut topo; ausarta, orekatua eta literarioa (didaktika hutsa baztertzen duena).\nPrestatuta al gaude haurren hezkuntzan heriotza, dolua lantzeko?\nKontua da: haurren hezkuntzan heriotza eta dolua landu nahi ditugu? Baiezkoan, has gaitezen gure burua prestatzen.\nNondik abiatu behar genuke haurrak prozesu horretan laguntzeko? Geure burutik?\nHaurrek modu naturalean ikasten dute, eta ez hori bakarrik: jakin nahi dute, ikasi nahi dute, jakin-mina piztuta daukate. Heriotza txiki-txikiak garenetik modu naturalean sartu behar da etxeko egongelara eta baita eskolara ere.\nZer hartu beharko genuke kontuan?\nEsan dugu: umeak jakin nahi du, egia nahi du. Eta behar du.\nIkastaroan zein eratara landuko duzu gaia?\nHausnarketatik abiatuta praktikotasunera joko dugu. Baliabideak bilatu eta aztertuko ditugu, protokoloak idatziko ditugu, gu geu baliabide garrantzitsuena garela ahaztu gabe.\nZein da azken helburua? Zer lortu nahiko zenuke?\nHeriotza desdramatizatu, baliabideak eman heriotzarekin bizitzen ikasteko, dolurako barne eta kanpo protokoloak garatu, norberaren bizitzarako eta lanerako baliagarriak izango zaizkigunak. Ez da gutxi!


Iraurgi Saski Baloia :: VII. Garagardo azoka Azkoitian, Iraurgi SBren eskutik\nAzokako egunetako egitaraua\nMaiatzeko lehen bi asteburuetan garagardo azoka ospatuko da Azkoitian\nMaiatzeko lehen bi asteburuetan VII. garagardo azoka ospatuko da Azkoitian. Maiatzren 3 eta 4an eta maiatzaren 10 eta 11n. Aurtengoa berrikuntza ugarirekin dator. Nagusienak, garagardo berriak eta bertako janariak izango dira, mus txapelketa azkarrarekin batera.\nAurtengoan GUINESS NIPA, GUINESS HOP HOUSE eta 18/70 Rubia garagardo mota berriak dastatzeko aukera izango da azokan, orain arte urtero izan ditugun garagardoez gain. Jaki aldetik ere, aurten bertako janariak dastatzeko aukera ere izango da, Lumagorri eta Basatxerri etxeen eskutik.\nEgitaraua kartelean ikus daiteke, baina aurtengo beste berrikuntza bat mus txapelketarena da. Ostiral iluntzean, maiatzak 10ean jokatuko da hain zuzen. Izen ematea 40 euro ordainduko da bikoteko, eta sari potoloak izango dira irabazleentzat:\n1. 1000 € eta txapelak.\n4. Bi afari.


About: Esku alfabeto espainiarra\nHegoaldeko gorren komunitateak osagarri moduan, hitz berriak edo arraroak azaltzeko, esku alfabetoa erabiltzen dute, gaztelaniaren errealitate ortografikora moldatuta. Frantsesarekin antzekotasun handia du. Fitxategi:Alfabetochileno.jpg\nHegoaldeko gorren komunitateak osagarri moduan, hitz berriak edo arraroak azaltzeko, esku alfabetoa erabiltzen dute, gaztelaniaren errealitate ortografikora moldatuta. Frantsesarekin antzekotasun handia du. Fitxategi:Alfabetochileno.jpg (eu)\nEsku alfabeto espainiarra (eu)\nwikidata:Esku alfabeto espainiarra\ndbpedia-wikidata:Esku alfabeto espainiarra